Zaev: Mali Šengen ubrzava integraciju regiona u EU - CdM\nZaev: Mali Šengen ubrzava integraciju regiona u EU\nZaev, foto: Twitter\nPremijer Sjeverne Makedonije Zoran Zaev izjavio je da je suština ideje o malom Šengenu u ostvarivanju četiri slobode EU – slobodnog kretanja ljudi, proizvoda, usluga i kapitala na Zapadnom Balkanu i ocijenio da takva inicijativa ubrzava integraciju regiona u Uniju.\nNa kritike da u regionu već postoje Centralnoevropski sporazum o slobodnoj trgovini CEFTA i Berlinski proces, Zaev navodi da postoji suštinska razlika, jer su ti procesi “podstaknuti i nadgledani od nekih članica EU”, dok je mali Šengen “autentična i neposredna inicijativa” tri zemlje Zapadnog Balkana.\n“Ovo je autentičan proces naše zemlje, Albanije i Srbije, a nadamo se da će mu se priključiti i druge zemlje regiona”, rekao je Zaev.\nZaev navodi da je bio “skrhan i smožden” kada Skoplje nije dobilo datum za početak pregovora s EU, uprkos postizanju Prespanskog sporazuma s Grčkom, koji je Sjevernoj Makedoniji otvorio vrata članstva u EU i NATO, poslije višedecenijske blokade od Atine.\n“Bio sam skrhan i smožden jer je cio taj period bio obilježen superlativima na naš račun. Bili smo najbolji primjer u Jugoistočnoj Evropi, svjetski lideri su započinjali i završavali govore pominjanjem Prespanskog sporazuma”, kazao je Zaev.\nOn nije dao konkretan odgovor na pitanje kada bi moglo da se očekuje otvaranje pregovora, podsjetivši da takva odluka može da bude donijeta na samitima EU u martu, junu ili oktobru.\n“Očekujem tu odluku uskoro, to je i razlog zašto sam odlučio da idemo na izbore”, naveo je Zaev.\nZaev je kazao da je zadovoljan urađenim u prethodne 2,5 godine koliko je bio na čelu vlade.\n“Riješena su istorijska pitanja, ubrzane integracije, postajemo članica NATO, uskoro očekujemo datum početka pregovora sa EU, pokrenuli smo ekonomiju”, rekao je sjevernomakedonski premijer i dodao da “problem ostaje pravosudni sistem”.\nTagsEvropska unija EU integracija Mini Šengen Zoran Zaev\nSrecno vam bilo,ali posto ste vi gospodine Zaev raspisali vanredne izbore,dakle sigurno necete biti na celu buduce Vlade Sj.Makedonije,i bolje da budes vodonosa Vucicu,sto te nece Makedonci podrzati sigurno.Mozda te Vucic nedje i “zaposli”u Srbiju.\nU Srbiji 51 žrtva koronavirusa, raste broj zaraženih u Novom Pazaru\nFon der Lajen: Zahvaljujući solidarnosti Evropska unija stoji na nogama\nZeman optužuje Evropsku uniju da je zatajila u krizi oko epidemije\nPodgoričanin u Padovi: Dnevno umre i do 100 ljudi u regiji Veneto, opreme nema, apokaliptične scene su realne


Krivokapić: Imamo obavezu prema grbu kluba koji predstavljamo\nNovosadska Vojvodina u okviru 21.kola Super lige Srbije na svom stadionu dočekuje gradskog rivala, ekipu Proletera. Domaćinima je pripao i prvi duel, ali daleko od toga da ih čeka lak posao protiv rivala koji ove sezone ima isti bodovni saldo.\nTim iz Novog Sada u ovaj meč ulazi sa mnogo motiva, kako zbog činjenice da je protivnik gradski rival, tako i zbog direktne borbe za 7.mesto na kraju jesenje polusezone. Vršilac dužnosti šefa stručnog štaba Radovan Krivokapić istakao je tokom svog obraćanja predstavnicima medija da je njegova ekipa spremna za ’’rovovsku borbu’’ na terenu:\n’’Ono što je bilo daleko, došlo je blizu. Ostala je još jedna utakmica u jesenjem delu prvenstva i želimo da obradujemo naše navijače, te da koliko-toliko popravimo sliku o sebi u ovoj polusezoni. Proleter je ekipa koja slovi za našeg ’’mlađeg brata’’ ili bi tako barem trebalo da bude. Odlično se poznajemo i među nama nema tajni, a čak se i srećemo po gradu. Dosta naših igrača je igralo u Proleteru, baš kao što i kod njih ima dosta onih koji su prošli školu Vojvodine, pa će motiva biti na pretek. Uostalom, sama činjenica da se ovaj meč naziva vojvođanskim derbijem govori da će biti naboja i tenzija na terenu. Iskreno se nadam da će svi akteri meča biti na nivou derbija, počevši od igrača, pa do nas trenera, simpatizera, navijača, a eto, utakmicu će suditi jedan od boljih naših sudija. Nemojte očekivati lep fudbal, pogotovo zbog vremenskih uslova i stanja terena. Mi se spremamo za rovovsku borbu i jednu pravu bitku na terenu, a verujem da isto tako razmišljaju i u Proleteru, odnosno da će i oni imati veliku želju da se dokažu. Međutim, budite sigurni u to da će naša želja biti još veća i da, koliko god spremni da budu, mi ćemo biti spremniji. Imamo obavezu prema grbu kluba koji predstavljamo i želimo da jesen završimo u ritmu u kojem smo igrali na poslednje tri utakmice. Sutra nije toliko ni važno da igramo lepo, koliko to da damo sve od sebe i pobedimo, pa da u dobrom raspoloženju odemo na pauzu. Kod nas je postalo tradicionalno to da uvek imamo nekih problema, pa je tako i ovoga puta. Zbog žutih kartona nećemo moći da računamo na Zlomislića, a listi od ranije povređenih igrača sada se pridružio i Stojković.’’\nMeč 21.kola Super lige Srbije između Vojvodine i Proletera igra se sutra, u subotu 15.oktobra 2018.godine, sa početkom u 15:00 časova.


Predstavljanje izmijenjenog Kodeksa za štampane i online medije BiH - Član 8. Dezinformacije, Sarajevo\nVijeće za štampu i online medije u BiH predstaviti će 21. aprila 2022. izmijenjeni Kodeks za štampane i online medije BiH, sa posebnim naglaskom na Član 8 - Dezinformacije, novinarima i urednicima iz Sarajeva.\nPredstavljanje Kodeksa se realizira uz podršku Delegacije Evropske unije u Bosni i Hercegovini.\nUrednici i novinari štampanih, a naročito online medija, moraju biti svjesni opasnosti objavljivanja i širenja dezinformacija. Posljedice ovakvog ponašanja mogu biti štetne na mnogo načina, naročito za građane kao korisnike medijski plasiranih informacija, onemogućavajući ih da donose informirane odluke.\nVijeće za štampu i online medije u BiH u 2021. zaprimilo je 1.073 žalbe, od čega se 1.036 odnosilo na sadržaje objavljene u online medijima, dok se svega 10 žalbi odnosilo na tekstove objavljene u štampanim medijima. U poređenju sa žalbama zaprimljenim u prethodnim godinama, ovakva struktura pokazatelj je ogromnog utjecaja i prisustva online medija u svakodnevnoj komunikaciji i neophodnosti dodatne edukacije urednika i novinara.\nImajući u vidu drastično povećanje broja žalbi na sadržaje u online medijima i nove komunikacijske fenomene, Vijeće je 2021. pokrenulo proceduru izmjena i dopuna Kodeksa za štampane i online medije BiH, koje su predstavljene u decembru 2021.\nIzmijenjeni Kodeks za štampane i online medije BiH, između ostalog, sadrži odredbe kojima je omogućeno adekvatno reagiranje na širenje lažnih vijesti i dezinformacija, kako u štampanim tako i u online medijima, sa ciljem podizanja profesionalnih standarda izvještavanja.


Od Titovog Užica do statusa grada - Društvo - Dnevni list Danas\nPočetna » Vesti » Društvo » Od Titovog Užica do statusa grada\nPredsednik opštine Tihomir Petković, priredio je prijem za bivše predsednike opština, povodom odluke Vlade Srbije da Užice dobije status grada.\nNa prijemu su bili Rajko Ječmenica, Miloje Milovanović, Balša Govedarica, Radoš Stojičić, Zoran Vujović, Dušan Nedeljković i Miroslav Martić, koji su tu dužnost obavljali od 1960.\nZahvalnost je izražena Petru Antonijeviću i prvom opozicionom predsedniku Milanu Nikitoviću, koji su preminuli. – Siguran sam da ste i vi, kada ste bili na mestu prvog čoveka Užica radili na tome da Užice dobije status grada. Ovo je kruna vaših napora i realizacija nečega što Užice zaslužuje, rekao je Petković i gostima uručio poklon „Dnevnik Mališe Atanackovića“. Najstariji među njima Rajko Ječmenica zahvalio se na prijemu, a Balša Govedarica je uporedio nekadašnju i sadašnju poziciju Užica.\n– Kada sam bio predsednik opštine, Užice se zvalo Titovo Užice i nije se moglo desiti da ja kao predsednik zatražim razgovor kod bilo koga u Beogradu, a da ne budem primljen odmah. To što je u svom nazivu imalo ime Titovo nije bila prednost, ali uvek je duboko uvažavan značaj i položaj Užica. Danas se treba izboriti za novi položaj Užica i to nameće potrebu da se očuva ugled koji je grad imao, poručio je Govedarica, dodavši da ga posebno raduje što prijemu prisustvuju predstavnici različitih političkih stranaka.


YU Build Srbija - Arhitektura i Građevinarstvo - Dugoročni planovi za ulaganje u energiju\nNajsvežiji je potpisani Memorandum o saradnji Elektroprivrede Srbije i energetske kompanije RWE iz Nemačke o izgradnji hidroelektrana, ukupnog kapaciteta od 3.000 megavata, na Dunavu, Moravi i Drini. Projekat predviđa gradnju reverzibilne hidroelektrane „Đerdap 3“, hidrokapaciteta na Velikoj Moravi i zajedničku gradnju HE na Gornjoj Drini sa Republikom Srpskom.\n- Ukupna vrednost svih tih projekata je oko pet milijardi evra - kaže Dragomir Marković, generalni direktor EPS.\nIzrada studija i analiza trebalo bi da počne već ove godine.\nNemačka Vlada je do sada direktno u srpsku energetiku uložila oko 400 miliona evra, a banka KFW je do sada odobrila kredite, vredne 150 miliona evra.\nPrvi energetski strateški sporazum bio je sa Rusima i čini ga prodaja 51 odsto Naftne industrije Srbije za 400 miliona evra i investicije od 547 miliona evra. Završetkom modernizacije, u rafinerijama NIS bi trebalo da se prerađuje sedam miliona tona nafte, a proizvodila bi se samo goriva evropskog kvaliteta.\nModernizacija podzemnog skladišta gasa u Banatskom Dvoru i gradnja gasovoda „Južni tok“, koju će uraditi ruski „Gasprom“ procenjeni su na više od milijardu evra.\n- Energetski sporazum Srbije sa Rusijom jedan je od najvažnijih strateških projekata za našu zemlju u narednih od 30 do 50 godina - ističe Petar Škundrić, ministar energetike.\nEnergetika je temelj saradnje Srbije i Rusije i gasno-naftni aranžman je samo početak šireg i dubljeg partnerstva.\nRusi su zainteresovani i za modernizaciju Termoelektrane-toplane „Novi Sad“, kao i izgradnju gasne elektrane u Nišu.\nSrbija i Italija su potpisale sporazum koji predviđa gradnju kapaciteta, ukupne snage oko 1.000 megavata, a ulaganja bi mogla da premaše i 1,5 milijardi evra. Planirana je gradnja devet mini hidrocentrala, snage po 15 megavata na Ibru, kao i hidrokapaciteta na srednjoj Drini. Italijanski investitori zainteresovani su i za gradnju vetroparkova u Srbiji.\nProletos je potpisan i protokol o gradnji elektrana na Ibru između italijanske „Seći energije“ i EPS, a planira se i saradnja srpske elektromreže i „Terne“ iz Italije u gradnji mreže ka Rumuniji, Crnoj Gori i Makedoniji. Povezanost energetika Italije i Srbije biće snažnija u gradnji gasovoda „Južni tok“ i panevropskog naftovoda od Konstance do Trsta.\nCena: 525 dinara Arhitektonsko projektovanje\nCena: 5775 dinara


Albanci na Jugu formiraju svoju radio-televiziju - 18.03.2015, Sputnik Srbija\nNacionalni savet Albanaca (NSA) doneo je u Bujanovcu odluku o formiranju radio-televizije koja će emitovati program samo na albanskom jeziku. Predsednici... 18.03.2015, Sputnik Srbija\n09:17 18.03.2015 (Osveženo: 16:19 05.10.2015)\n© Foto : freeimages/Petr KratochvilaDarija je otvorena za saradnju sa svim srpskim institucijama\nNacionalni savet Albanaca (NSA) doneo je u Bujanovcu odluku o formiranju radio-televizije koja će emitovati program samo na albanskom jeziku. Predsednici opština Preševo i Bujanovac, Ragmi Mustafa i Nagip Arifi, obećali su finansijsku podršku ovom projektu.\nTo je prvi slučaj u Srbiji da nacionalni savet jedne manjine formira svoju radio-televizijsku stanicu, javlja B92.\nPrema prvim informacijama, redakcija ove nove medijske kuće biće u Preševu, a svojim signalom će pokrivati teritoriju opština Bujanovac i Preševo, gde prema procenama, živi oko 54.500 Albanaca.\nRedakciju nove radio-televizije činiće deo zaposlenih iz RTV Bujanovac i RTV Preševo, koje prema planu Vlade Srbije treba da budu privatizovane do 1. jula ove godine.\nGlavni inicijator i promoter ove ideje, predsednik Nacionalnog saveta Albanaca Jonuz Musliju, kaže da na ovaj način treba da se ublaži „novo zlo koje dolazi iz Beograda“.\n„Odluka o privatizaciji RTV Bujanovac i RTV Preševo je nova opasnost uperena protiv svih zajednica koje žive u ovim sredinama. Kako nema života bez tačnog i blagovremenog informisanja, mi smo se odlučili na ovakav korak“, kaže Musliju.\nSve druge pojedinosti (zgrada, finansijska konstrukcija, broj zaposlenih, programska koncepcija, frekvencija…) biće poznate narednih dana.\nIdeju NSA su na više zvaničnih skupova podržali svi relevantni politički predstavnici Albanaca, a pre svih predsednici opština Preševo i Bujanovac, Ragmi Mustafa i Nagip Arifi, koji su obećali i finansijsku podršku ovom projektu.


PROPISI.com | ODBRANA – GRAĐEVINARSTVO\nODBRANA – GRAĐEVINARSTVO\nZajednički projekti ministarstava odbrane i građevinarstva\nPotpredsednik Vlade Republike Srbije i ministar odbrane Nebojša Stefanović razgovarao je danas sa ministrom građevinarstva, saobraćaja i infrastrukture Tomislavom Momirovićem o zajedničkim projektima dvaju ministarstava.\nStefanović i Momirović su na sastanku razmatrali predlog izmena Zakona o posebnim uslovima za realizaciju projekta izgradnje stanova za pripadnike snaga bezbednosti, koji, između ostalog, predviđa i izmenu uslova pri kupovini stanova, a izradilo ga je Ministarstvo građevinarstva.\nPomenute izmene zakona odnose se na promenu dosadašnjeg načina konkurisanja pripadnika vojske, policije i ostalih snaga bezbednosti za kupovinu stanova po povoljnim uslovima.\nOsim o državnoj stanogradnji, Stefanović je razgovarao i sa direktorom JP „Skijališta Srbije“ Dejanom Ćikom, koji je takođe prisustvovao sastanku, o završetku planirane izgradnje objekata u okviru vojnog kompleksa na Kopaoniku.\nU njemu je do sada završena izgradnja garaže, dok je tema današnjeg razgovora bio početak izgradnje helidroma sa pratećim sadržajima za helikopter Mi-17.\nNjegova izgradnja počeće krajem proleća, a završetak radova očekuje se do kraja oktobra.\nMinistri su na današnjem sastanku razmotrili i mogućnosti proširenja 51. skijaškog poligona Vojne akademije na Kopaoniku, na kojem se izvode brojne obuke u zimskim uslovima kadeta Vojne akademije, ali i svih pripadnika Vojske Srbije i Ministarstva odbrane.\nOni su razgovarali i o razmeni nepokretnosti između „Koridora Srbije“ i Vojnograđevinske ustanove u vezi sa izgradnjom obilaznice oko Beograda, navodi se u saopštenju Ministarstva odbrane.


CIK BIH PREDLOŽIO IZMJENE I DOPUNE IZBORNOG ZAKONA BIH: Inicijativa predviđa uvođenje nekih novih pojmova poput preuranjene kampanje, zloupotrebe javnih sredstava u takozvanoj dužnosničkoj kampanji, govora mržnje, ranog glasanja, vanrednih izbora, vanrednih okolnosti i izborne tehnologije\nCentralna izborna komisija (CIK) BiH prezentirala je svoj prijedlog izmjena i dopuna Izbornog zakona BiH. Kako je pojašnjeno promjene su predložene u svih 20 poglavlja i tiču se osiguranja kvalitetnijeg provođenja izbornog procesa.\nNacrt inicijative za donošenje Zakona o izmjenama i dopunama Izbornog zakona BiH uputit će Venecijanskoj komisiji i GRECO-u putem Vijeća Evrope i OSCE/ODIHR-u s molbom za dostavu mišljenja, a bit će objavljena i na web stranici Centralne izborne komisije BiH.\nUvođenje nekih novih pojmova\nKako je rečeno na pres-konferenciji, inicijativa predviđa uvođenje nekih novih pojmova poput preuranjene kampanje, zloupotrebe javnih sredstava u takozvanoj dužnosničkoj kampanji, govora mržnje, ranog glasanja, vanrednih izbora, vanrednih okolnosti i izborne tehnologije.\nPonuđena su i rješenja za bolje definiranje mandata, kompenzacijskih mandata, izvršne funkcije, kao i rješenja za istovremeno obnašanje izvršne funkcije, finansiranja izbora u slučaju neusvajanja budžeta te su prezentirani modeli formiranja biračkih odbora i uvođenje normi za sprečavanje trgovine mjestima u biračkim odborima.\nPropisana je i obavezna elektronska registracija za glasanje izvan BiH uz obavezu dostavljanja validnih dokaza o identitetu i boravištu izvan BiH, uvedena je i obaveza elektronske prijave političkih subjekata za ovjeru na izborima, kao i obaveza obavještavanja javnosti u postupcima u vezi s prigovorima i žalbama.\nTakođer, propisana je mogućnost izricanja najstrožih sankcija političkim subjektima koji opstruiraju izborni proces na bilo koji način. CIK je predložio i rješenja kojima bi se broj preferencija na kandidatskoj listi političkog subjekta za koje se mogu opredijeliti birači ograničio na maksimalno tri preferencije.\nSmanjila bi se veličina glasačkog listića\nTakvim rješenjima, kažu iz CIK-a, smanjila bi se veličina glasačkog listića što bi u slučaju eventualnog uvođenja skeniranja glasačkog listića olakšalo tehnički taj posao, a povećala bi se brzina utvrđivanja rezultata te troškovi štampanja listića.\nU ponuđenim amandmanima, izabranom organu vlasti, odnosno nositelju javne funkcije izričito bi bilo zabranjeno korištenja javnih resursa u bilo koju vrstu izborne kampanje ili ličnu promociju ili promociju političkog subjekta.\nU cilju unapređenja preporuka OSCE-a ugrađena je i definicija govora mržnje i proširen vremenski okvir u kojem takav govor zabranjen, a zbog sve većeg uticaja socijalnih mreža uvedene su odredbe za preuranjenu kampanju.\nTakođer, riješeno je pitanje obaveznog preispitivanja broja mandata iz svake izborne jedinice svake četiri godine od državnog i entitetskih parlamenata te alternativnog rješenja kojim se daje ovlast CIK-u da to pitanje regulira posebnom odlukom u slučaju da državni i entitetski parlamenti ne ispune tu obavezu.\nPredloženi su i povećani iznosi novčanih sankcija u krivičnim odredbama zakona, a u Izborni zakon po prvi put bi se uveo institut vanrednih izbora, ali samo u slučajevima kada i ukoliko to Ustav dozvoljava i omogućava.\nKako je pojasnio predsjednik CIK-a Željko Bakalar, ta institucija nije tretirala rješenja koja podrazumijevaju izmjene Ustava BiH jer oko toga mora postojati politički dogovor i one se tiču dijelova Zakona koji trebaju predvidjeti implementaciju presuda Ustavnog suda i Evropskog suda za ljudska prava.\nVažnost uvođenja novih tehnologija\nPodsjetio je na važnost uvođenja novih tehnologija u izborni proces i to već dugo zagovaraju što je publicirano u knjizi člana CIK-a Suada Arnautovića 2017. godine, a urađen je i projekt koji predviđa poboljšanje integriteta i transparentnosti izbornog procesa.\nTaj materijal dostavljen je Parlamentarnoj skupštini BiH, ali on još nije razmatran iako je finansiran sredstvima poreznih obveznika građana Evropske unije i iako će uvođenje tih tehnologija zavisiti od parlamentaraca.\nBakalar je naglasio da su izmjene izbornog zakonodavstva jedna od najaktuelnijih tema u 2021. godini, a CIK je svjestan političke klime i nepostojanja usaglašenog stava o učešću predstavnika CIK-a u radu Interresorne radne grupe i pored potrebe za tim koju je iskazala međunarodna zajednica.\nBudući da unutar Interresorne radne grupe za izmjenu izbornog zakonodavstva nema saglasnosti oko učešća članova CIK-a u tom tijelu predloženo je učešće stručnjaka iz CIK-a, ali Bakalar je pojasnio da su upravo članovi CIK-a prevashodno stručnjaci koji donose odluke u toj instituciji.\nKako je zaključio predsjednik CIK-a, oni će biti na raspolaganju PSBiH i Interresornoj radnoj grupi u skladu s ovlastima i spremni su uključiti se u procese te je pozvao državne parlamentarce da se o predloženim amandmanima odrede sa stručnog stanovišta, a ne na osnovu adrese s koje inicijativa dolazi.\nNakon razmatranja dostavljenih prijedloga, sugestija i primjedbi, Centralna izborna komisija BiH će utvrditi konačan tekst Inicijative u skladu sa nadležnostima iz Izbornog zakona BiH i dostaviti ga Parlamentarnoj skupštini Bosne i Hercegovine.\nIZVOR: Vebsajt Avaz, E. H., 08.06.2021.


Požar je UNIŠTIO NOTR DAM, a bio je inspiracija i okosnica JEDNE OD NAJPOTRESNIJIH PRIČA SVIH VREMENA: Već šest vekova prepričavaju se UŽASNE SUDBINE ovih junaka! - Zena.rs\nPožar je UNIŠTIO NOTR DAM, a bio je inspiracija i okosnica JEDNE OD NAJPOTRESNIJIH PRIČA SVIH VREMENA: Već šest vekova prepričavaju se UŽASNE SUDBINE ovih junaka!\nVatrena stihija sinoć je progutala čuvenu katedralu Notr Dam u Parizu, a uprkos naporima vatrogasne službe praktično ceo krov je izgoreo. Ova nesreća potresla je čitav svet, a društvene mreže prepune se fotografija ovog impoznatnog zdanja u danima slave.\nNotr Dam Foto: Profimedia\nLjudska empatija ovog puta pokazala se u svoj svojoj veličini, a gotovo da nema osobe koja nije bila šokirana i utučena zbog ovakve sudbine Notr Dama, gorostasa istorije i kulture koji više od osam vekova lebdi nad francuskom prestonicom.\nA post shared by ✨✨✨✨ꂅnchanted ℬikinis™✨✨✨✨✨ (@enchanted_bikinis) on Apr 15, 2019 at 8:16pm PDT\nNotr Dam ima važno mesto i u popularnoj kulturi, ali i književnosti, pa je recimo upravo ova katedrala okosnica kultnog romana "Zvonar Bogordičine crkve" Viktora Igoa, čija je radnja smeštena pred kraj 15. veka za vreme vladavine Luja XI.\nA post shared by amandine simo,n (@amandinesischi) on Apr 15, 2019 at 11:28pm PDT\nOvo je jedno od najpoznatijih književnih dela na svetu, ali i najpotresnijih, a sudbine glavnih junaka su vrlo mračne i teške. Po romanu je snimljeno i nekoliko filmova, opera, pozorišnih predstava i serija, a priču o Kvazimodu, glavnom liku, zna skoro svako dete na svetu.\nUpravo je roman o Notr Damu Viktora Igoa spasao građevinuFoto: Profimedia\nPodsetimo se priče ovog romaa koji je svojom popularnošću doprineo da Notr Dam bude sačuvan u svom tadašnjem obliku. Inače, Igoa je za ovaj roman inspirisala upravo katedrala i natpis na njoj - ANAGKN što znači sudbina, a pisac poziva na čuvanje veličanstvene građevine.\nKvazimodo je kao dete ostavljen na pragu crkve zbog grbe na leđima i ružnog izgleda, a tu ga je pronašao arhiđakon Frolokoji ga je uzeo k sebi iodgajio ga. Zbog osude okoline i predrasuda na račun neprijatnog izgleda, on odrasta u hladnu i povučenu osobu, a u godinama koje će doći do njegovog srca uspeva da dođe samo lepa ciganka Esmeralda.\nA post shared by MynameisMichelle (@michellepaulapetersen) on Apr 15, 2019 at 11:28pm PDT\nNo, ovu ljubav i prijateljstvo prekida suđenje Emeraldi za ubistvo koje nije počinila - optužena je da je život prekratila oficiru Febusu, koji čak nije ni mrtav i u kog je zaljubljena.\nOvo je inače komplikovana ljubavna slagalica, jer su u Esmeraldu istovremeno zaljubljeni i sam Kvazimodo, ali i arhiđakon Frolo i pesnik Pjer Gengoar.\nA post shared by Marie Didier (@mariie_1404) on Apr 15, 2019 at 11:28pm PDT\nDok su mladu ciganku vodili na vešala, Kvazimodo odlučuje da je spasi, jer nije zaboravio njenu dobrotu, samilost i ljubaznost, te je sakriva u katedrali. Ipak, na koncu svega Frolo je izdao vlastima gde se Esmeralda nalazi, a Kvazimodo ga je kasnije gurnuo sa katedrale Notr Dam videvši da se smeje dok ona umire.\nKvazimodo potom odlazi na groblje i umire od gladi pokraj Esmeraldinog tela...


Prokuplje poručilo: Narod će na kraju pobediti! - #PočeloJe\nViše stotina građana, uz pištaljke, trube i parole „AV, AV“, „Vučiću, bedniče, nećemo sendviče“, šetalo je večeras Prokupljem, izražavajući nezadovoljstvo aktuelnom vlašću.\nProkupčani su se okupili na Trgu topličkih junaka, nakon čega su prošetali do Gradske kuće, gde su ostavili zahteve upućene lokalnoj vlasti. Zatražili su ostavku poslanika Darka Laketića, smenu „doživotnih“ većnika iz Gradskog veća, prestanak partijskog zapošljavanja i besplatan prevoz za učenike i penzionere.\nOkupljenim građanima obratila se Emilija Nikolić, profesorka Medicinske škole, koja je sa zadovoljstvom konstatovala da se i u Prokuplju probudio „bunt naroda protiv uzurpatora svega u lepoj a tužnoj Srbiji“.\n“Vučić i njegovi satrapi pokazuju sve veći strah, a samim tim će početi i sve veća represija. Vlast produbljuje podele, ali narod će na kraju pobediti”, rekla je ona i pozvala svoje kolege nastavnike, ali i radnike i seljake, da se pridruže protestima kako bi zajedno oterali nakaradni režim.\nVršac: Damama pištaljke umesto karanfila


8. MikroFAF: Loud Edition, međunarodni festival „uradi sam“ i nezavisnog kratkog filma, biće održan od 12. do 14. oktobra u Muzeju Jugoslovenske kinoteke u Kosovskoj 11 u Beogradu u organizaciji Udruženja "Satibara".\nPosetioci 7. MikroFAF-a\nSa fokusom na umetničku slobodu, samoorganizovanost, gerilski film, art brut, low-fi film, eksperimentalne forme i sve audio-vizuelne oblike kroz koje autori imaju potrebu da se izraze (Glasno!), slogan ovogodišnjeg festivala je "Loud Edition", poručuju organizatori.\nNa konkurs je pristiglo više stotina filmova iz svih krajeva sveta: Balkana, Evrope, SAD, Kanade, Australije, Rusije, Iraka, Irana, Indije, Afrike, Južne Amerike, Kine, Japana, Mjanmara, Litvanije... a u konkurenciju je ušlo 63 ostvarenja.\nOni će se takmičati u sledećim kategorijama:\n- kratki "uradi sam" film u svim rodovima i tehnikama izrade (igrani, dokumentarni, animirani, eksperimentalni), nastalim bez angažovanja profesionalnih radnika i bez profesionalnih obaveza tokom i nakon realizacije; - nezavisni kratki film - film koji ne odgovara "uradi sam" kriterijumima, a koji je nastao u slobodnoj produkciji, bez komercijalnih namera i producentskih pritisaka;\n- loud film - koji skreće pažnju na pojave i događaje u društvu ili ličnom okruženju koje možda izjedaju tiho, a zaslužuju glasnu reakciju. Nema žanrovskih ograničenja, važno je samo da je nastao iz potrebe da se digne glas u ime onih koji ćute.\nUz Mikropolis nagradu, ručno rađenu statuetu akademske umetnice Jelene Bošković, pobednicima će biti uručene i knjige u izdanju Akademskog filmskog centra Doma kulture "Studentski grad".\nŽiri 8. MikroFAF-a su Marko Grba Singh, Dejan Petrović i Filip Ćetković.\nIako sam naslov ne upućuje na roman, “Okultni savez Srbije” (Metafizika, 2017) mladog istoričara iz Niša Dušana Jevtića jeste imaginarna priča o jednom paranormalnom svetu, koji toliko naliči onome u kome svakodnevno živimo, a kroz koji je slikovito i metaforično opisana slika savremenog društva, kao i istoriografski tok Srbije od robovanja pod Turcima do danas.\nSnima se film "Virus" o nasilju koje se širi poput zaraze\nEkipa kratkog igranog filma "Virus", čije je snimanje u toku u Beogradu, najavila je danas da će to biti film na temu nasilja koje se širi kao opasna zaraza.\nFočansk klub ima razlog za slavlje, bogatiji za pet majstora karatea\nNemačka otpisala Srbiji dug u iznosu od 18,5 miliona evra\nGRČKA ODLUČUJE O SUDBINI MAKEDONIJE Rasprava u parlamentu trajaće četiri dana


Kaspersky Lab predstavio novu verziju bezbednosnog softvera za zaštitu servera Kaspersky Lab predstavio novu verziju bezbednosnog softvera za zaštitu servera – Personal magazin\nKompanija Kaspersky Lab predstavila je novu verziju aplikacije Kaspersky Security for Windows Server koja je posebno kreirana za korporativne servere visokih performansi. Nova verzija ove aplikacije omogućuje pouzdanu i prilagodljivu…\nKompanija Kaspersky Lab predstavila je novu verziju aplikacije Kaspersky Security for Windows Server koja je posebno kreirana za korporativne servere visokih performansi. Nova verzija ove aplikacije omogućuje pouzdanu i prilagodljivu zaštitu podataka koji su uskladišteni na mreži, uz pristupačnu cenu i minimalan uticaj na resurse. Anti-Cryptor tehnologija koja je ukomponovana u ovo rešenje kreirana je sa ciljem da štiti IT infrastrukturu od virusa cryptomalware ransomware.\nBudući da korporativna IT infrastruktura postaje sve kompleksnija, istovremeno raste i potreba za pouzdanim višeslojnim bezbednosnim rešenjem koje će zaštititi korporativne servere. Sveobuhvatan pristup bezbednosti postaje veoma bitan za poslovanje, budući da zaraza jednog jedinog fajla bilo gde na korporativnoj mreži može vrlo brzo da se proširi i prouzrokuje neopisivu štetu na čitavoj mreži. Pomoću malicioznog Cryptomalware programa, na primer, kriminalci mogu za svega nekoliko minuta prodreti u mrežu i šifrovati fajlove, kao i njihove kopije, čime mogu izazvati zastoj poslovnih operacija, pri čemu kompanije ostaju bez mogućnosti da povrate bitne podatke.\nOdgovarajuća pouzdana bezbednosna rešenja za servere omogućuju zaštitu osetljivih kompanijskih podataka i eliminišu opasnost od prodora malvera do rezervnih kopija bitnih podataka. Imajući to u vidu, kompanija Kaspersky Lab ažurirala je bezbednosne aplikacije za servere, i pomoću stručnog znanja i opsežnog iskustva pružila korisnicima pouzdanu zaštitu od najnovijih malver pretnji.\nNove karakteristike ovog rešenja čine zaštitu korporativnih servera fleksibilnijom i jednostavnijom za upravljanje.\nNovo bezbednosno rešenje identifikuje i skenira kritične domene kompanijskih servera kako bi detektovalo malver, jačajući na taj način oblasti operativnog sistema koje su najviše izložene infekciji malverom. Na primer, skeniranjem fajlova koji se automatski pokreću (autorun) klijenti mogu sprečiti infekciju malverom tokom pokretanja sistema, a takođe mogu detektovati i skrivene procese.\nKako bi se kompanije zaštitile od nepoznatih i naprednih pretnji, rešenje Kaspersky Security for Windows Server uključuje i opciju „Application Startup Control“, koja korisnicima omogućuje jedinstvenu zaštitu tako što koristi unapred definisana pravila da omogući ili blokira pokretanje izvršnih fajlova, skripti i instalacionih paketa, kao i učitavanje programskih modula na servere.\nOvo bezbednosno rešenje koristi Anti-Cryptor tehnologiju koja je neprikosnovena na tržištu, a zasnovana je na patentiranom algoritmu kompanije Kaspersky Lab. Tehnologija je bazirana na analizi aktivnosti sa ciljem detektovanja i zaštite javnih foldera od enkripcije, čime se sprečava situacija gde kompanija nema pristum sopstvenim fajlovima i mora da plati „otkup“ za njihovo oslobađanje.\nJoš jedna tehnologija koja je iskorišćena na ovom rešenju jeste blokiranje malicioznog host fajla. Ukoliko program detektuje bilo kakve maliciozne aktivnosti pomoću Real‑Time File Protection ili Anti-Cryptor tehnologija, istog trenutka onemogućuje se pristup folderima na javnoj mreži i prebacuje se na bezbedan server, štiteći na taj način fajlove od malicioznih aktivnosti treće strane.\nKonstantin Voronkov, šef odeljenje za krajnja rešenja u kompaniji Kaspersky Lab, izjavio je: „Cryptomalware predstavlja veliki problem za korporativni svet. Danas, mnogi sajber kriminalci koriste ovaj malver da zarade takozvani „brz novac”, zati što je jednostavno sprovesti ovakvu vrstu sajber zločina. Nijedna kompanija ne želi da izgubi osetljive podatke, pa tako veliki broj žrtava želi da reši problem tako što će platiti „otkup“ kriminalcima da dešifruju njihove podatke. Međutim, sajber kriminalci ne ispune uvek svoj deo pogodbe i ne dešifruju podatke nakon isplate. Zbog toga je bitno da kompanije koriste adekvatna bezbednosna rešenja, da prave kopije osetljivih podataka i da podignu svest o značaju IT bezbednosti među svojim zaposlenima, umesto što izlažu svoju kompaniji opasnostima. Bićete sigurniji uz implementaciju proaktivne strategije nego da reagujete tek kada vašu kompaniju počnu da ucenjuju”.\nKaspersky Lab predstavio novu verziju bezbednosnog softvera za zaštitu servera was last modified: April 5th, 2016 by Redakcija


Zagađenje od ugljen-dioksida dostiglo nivo koji je bio pre pandemije\nHomeEkologijaZagađenje od ugljen-dioksida dostiglo nivo koji je bio pre pandemije\n04/11/2021Redakcija BALKAN TVEkologija, Vesti0\nZagađenje od ugljen-dioksida dostiglo je nivo koji je imalo pre panedemije koronavirusa, ostavljajući sve manje vremena za borbu protiv globalnog zagrevanja, upozorava se u danas objavljenoj studiji.\nPandemija je zatvorila veliki deo sveta i ekonomiju zavisnu od fosilnih goriva, što je izazvalo neverovatan pad ukupne emisije štetnih gasova od 5,4 odsto u 2020. godini.\nMeđutim, tokom 2021. godine nivo štetnih gasova sa efektom staklene bašte je za jedan odsto samo manji bio od apsolutnog maksimuma iz 2019, navodi se u izveštaju „Global carbon project“, u vreme održavanja konferencije o klimi COP26 u Glazgovu.\n„Studija nas vraća u realnost u vezi sa onim u svetu došto se dogadja u svetu dok se u Glazgovu raspravlja o tome kako se boriti protiv klimatskih promena“, rekla je jedna od autorka studije, klimatolog Korin Le Kere (Corinne Le Quéré).\nIako predviđena emisija CO2 u 2021. treba da se zadrži na 4,4 odsto i bude niža od ona koje je zabeležena 2019, naučnici upozoravaju da se sektor saobraćaja nije još oporavio od krize izazvane pandemijom.\nKuglice sa sirom i orasima\nSeizmolozi: Eventualni jači zemljotresi mogli bi da se jave na proleće


Na čelu delegacije koja je potpise predala u Gradskoj upravi Grada Beograda bili su Generalni sekretar NKPJ drug Aleksandar Banjanac i Prvi sekretar SKOJ-a drug Aleksandar Đenić.\nPre ulaska u zgradu našu delegaciju je sačekala grupa novinara kojoj je naš Genrealni sekretar dao kraću izjavu u kojoj je stakao jedinstvenost naše liste, socijalnu orijentisanost našeg izbornog programa koji se razlikuje od svih ostalih koji se kandidauju na ovim izborima, kao i to da je za nas borba radnog narda, siromašnih i poniženih građana na prvom mestu. Naša kandidatura i jeste rezultat te borbe, istakao je drug Banjanac.\nTokom predaje potpisa i liste naš Generalni sekretar je iskoristio priliku da iznese žalbu na sraman tretman koji smo imali i imamo tokom predizbornog procesa, jer je bilo nemoguće doći do javnih beležnika sve do pre nedelju dana. Ignosrisanje javnih beležnika kao i naplaćivanje overe izjave podrške listi, i ostali otežavajući tehnički detalji za cilj su imali da nas eliminišu iz izborne utakmice, a u suštinskoj su suprotnosti i s Ustavom Srbije koji garantuje pravo na političku organizovanost i učešće na izborima.\nNadležni iz Gradske uprave su saslušali naše argumente, zaveli dostavljenu dokumentaciju i uputili nam čestitke na predaji liste. Odgovor Gradske uprve, tj izborne komisije očekuje se u zakonskom roku, te se nadamo da ćemo do ponedeljka 19.02. znati dalje pojedinosti u vezi iborne liste „KOMUNISTI ZA BEOGRAD – NKPJ-SKOJ“.\nGlasaj za komuniste!


Senator Džonson: Tramp želi da reši pitanje Kosova - Gorapress.net\n05.10.2018. u 07:42\nAmerički predsednik Donald Tramp zainteresovan je da se reši pitanje Kosova, kaže u ekskluzivnom intervjuu za Glas Amerike republikanski senator i predsedavajući senatskog Pododbora za Evropu - Ron Džonson. On ponavlja da SAD ne postavljaju crvene linije kada je reč o rešavanju tog pitanja i da ohrabruju lidere na dogovor, ali ističe da to neće biti ni lako ni brzo.\nČesti susreti Vučića i Putina ne brinu Ameriku, kaže republikanski senator Ron Džonson koji je nedavno bio na Balkanu, treći put ove godine. Džonson ističe da razume Vučićevu potrebu da održava dobre odnose sa Rusijom iako, kaže, Rusija za razliku od zapada Srbiji ne nudi ekonomski prosperitet.\n"Nemam problem s tim što Vučić želi da održava dobre odnose sa Rusijom i da nastavi dijalog sa Vladimirom Putinom. Ali mislim da je jasno rekao u kom smeru će ići srpska ekonomija i srpsko društvo - ka zapadu", kaže on i dodaje "Želimo da uradimo sve što možemo da ohrabrimo i omogućimo predsedniku Vučiću i zvaničnicima sa Kosova da reše ovaj dugogodišnji spor i postignu dogovor koji će omogućiti stabilnost na Balkanu".\nNa pitanje kako je moguće doći do rešenja ako tenzije često rastu Džonson kaže:\n"Nadajmo se da ove incidente možemo da svedemo na minimum, da dvojica lidera nastave dijalog i potragu za rešenjem. Amerika je tu da ih podrži i da im da prostor. Dogovor moraju postići dve vlade i niko im ništa ne može nametati".\nAmerika, ponavlja Džonson ono što je rekao u Beogradu, nema crvene linije kada je reč o rešavanju pitanja Kosova, otvorena je za „teritorijalne korekcije“ i ne ograničava dogovor vremenski. Ovakav stav SAD zastupaju proteklih nekoliko meseci, ne i od početka Trampovog mandata.\nDžonson za Glas Amerike navodi da je predsednik Tramp i lično zainteresovan da se pitanje Kosova reši.\n"Ova administracija je zainteresovana. Tri puta sam putovao na Balkan, jer me je na to ohrabrio pomoćnik državnog sekretara Ves Mičel. Ljudi u Srbiji i na Kosovu treba da budu sigurni da su ova adminsitracija, Senat, Kongres zainteresovani da pomognu da se dođe do rešenja. Znate, predsednik Tramp ima malo drugačiji pristup u rešavanju nekih pitanja, razmišlja van utvrđenih okvira. Ali uviđamo koliko je važan Balkan i koliko je važno da se stabilizuje"


Proširenje vrtića u Inđiji: Sva deca biće upisana\nNa objektu „Neven“ Predškolske ustanove „Boško Buha“ u Inđiji u toku su radovi na proširenju prostornih kapaciteta, kako bi se upisalo još 53 dece koja se nalaze na listi čekanja.\nPrema projektno-tehničkoj dokumentaciji objekat će se proširiti za dve prostorije veličine po 50 kvadratnih metara, a postojeće terase biće adaptirane u dva nova ulazna hola. Sanitarni čvorovi biće obnovljeni i dopunjeni kako bi se poboljšali sanitarni uslovi kad je reč o higijeni, ali i funkciji. Vrednost radova iznosi 4,9 miliona dinara sa PDV-om.\nPored građevinskih radova sprovedena je i nabavka za opremanje dograđenog prostora sa odgovarajućim nameštajem i drugim elementima koji su prilagođeni uzrastu dece i neophodni za vaspitno obrazovni rad, a čija je vrednost 2,27 miliona dinara sa PDV-om.\nRadovi se izvode planiranom dinamikom i uskoro će u tom prostoru boraviti dve vaspitne grupe, jedna jaslena uzrasta dece od jedne do tri godine i mešovita grupa uzrasta dece od tri do pet godina. Novac za radove i opremanje obezbeđen je iz budžeta Republike Srbije, odnosno putem konkursa Ministarstva zaduženog za demografiju i populacionu politiku.\nINFO 24 / Dnevnik / Foto: Opština Inđija\nTags: inđija, objekat „Neven“, predškolska ustanova „Boško Buha“\nBudžet Novog Sada za 2021. skoro 245 miliona evra


BENZIN će POSKUPETI, PITANJE JE - KOLIKO - PressReader\nBENZIN će POSKUPETI, PITANJE JE - KOLIKO\n2021-07-02 - M. Živković\nCena nafte u svetu gotovo svakodnevno raste. Jedan barel sada vredi 75 dolara, što je najveća cena u poslednje tri godine. Imajući u vidu da cena goriva u Srbiji zavisi od kretanja na svetskom tržištu, prelivanje poskupljenja je nesporno, samo je pitanje kada i koliko?\nDANAS U SRBIJI litar benzina košta oko 156 dinara, a dizela oko 160 dinara. U odnosu na april to je poskupljenje za šest dinara, odnosno za tri dinara za naftu.\nGeneralni sekretar Udruženja naftnih kompanija Srbije Tomislav Mićović kaže da je nezahvalno prognozirati kretanje cena u narednom periodu, ali da je činjenica da globalna dešavanja imaju uticaja i na srpsko tržište.\n- Kad bih govorio o poskupljenju, to bi podrazumevalo da tačno znam i kako će se kretati cena nafte i kakav će uticaj na nju imati brojni drugi tržišni pokazatelji. Brojne ekspertske procene su se u poslednjih godinu dana pokazale kao potpuno pogrešne. Ono čega, međutim, potrošači treba da budu svesni jeste da će se promene na globalnom nivou odraziti i na srpsko tržište nafte i derivate nafte. To znači da kada cene idu naviše u svetu, idu i kod nas, i obrnuto - rekao nam je Mićović.\nNebojša Antanacković iz “Nafte” a.d. kaže da je poskupljenje nafte u svetu bilo očekivano, s obzirom na to da je cena bila u padu zbog pandemije korona virusa i smanjene tražnje.\n- Bilo je očekivano da će cena nafte u svetu poskupeti jer je i tražnja bila u padu. Sada je došlo do oporavka privrede, vraćanja letnjim turističkim tokovima, povećanju broja letova aviona... Više je i automobila u pokretu, privreda se vraća ranijim aktivnostima, pa raste i potreba za naftom kaže nam Atanacković.\nNa pitanje koliko bi gorivo moglo da poskupi u Srbiji, Atanacković nam nije precizirao, ali je naveo primer:\n- Cena goriva u Srbiji raste od marta. Ako bi sada dodatno skočila za, recimo, 10 dinara, to bi bila gornja granica kada bi država morala da smanji akcizu.\nNajskuplji benzin u regionu je u grčkoj - 1,62 evra, Najjeftiniji u bih i bugarskoj - 1,02, odnosno 1,04 evra, a srbija se Nalazi pri vrhu Najskupljih


Dve godine zatvora za izazivanje udesa u kojem je poginuo predsednik Opštine Tutin - Društvo - Dnevni list Danas\nPočetna » Vesti » Društvo » Dve godine zatvora za izazivanje udesa u kojem je poginuo predsednik Opštine Tutin\nDve godine zatvora za izazivanje udesa u kojem je poginuo predsednik Opštine Tutin\nApelacioni sud u Kragujevcu pravosnažno je osudio Fadilja Preljića (57) na dve godine zatvora zbog izazivanja saobraćajne nesreće u kojoj je poginuo tadašnji predsednik opštine Tutin Šemsudin Kučević, objavio je danas radio Sto plus.\nTaj sud je odbio žalbe branioca okrivljenog i Višeg tužilaštva u Novom Pazaru i potvrdio prvostepenu presudu Višeg suda u tom gradu kojom je Preljić proglašen krivim za teško delo protiv bezbednosti javnog saobraćaja.\nZa to delo zaprećena je kazna od dve do 12 godina zatvora.\nPored kazne zatvora, njemu je izrečena zabrana upravljanja motornim vozilom u trajanju od jedne godine, s tim što se vreme provedeno u zatvoru neće uračunati.\nTokom suđenja pred Višim sudom utvrđeno je da je Preljić 12. oktobra 2017. godine upravljao ‘škodom’ koja je sletela sa puta u mestu Mađare, na magistralnom putu Tutin – Novi Pazar, a potom udarila u stablo.\nTom prilikom je Kučević, koji je bio na zadnjem sedištu automobila, zadobio teške telesne povrede od kojih je preminuo.\nVeštačenjem je utvrđeno da je Preljić vozilom upravljao pod dejstvom alkohola i da je imao 0,71 promil alkohola u organizmu, a da se ‘škoda’ u trenutku udesa kretala oko 67 kilometara na sat.\nPreljić je dužan da Višem sudu nadoknadi troškove krivičnog postupka.\nŠemsudin Kučević je rođen 1959. godine u Tutinu i bio je jedan od osnivača i visokih funkcionera Stranke demokratske akcije (SDA) Sandžaka.\nPredsednik opštine Tutin bio je u šest mandata.\nFadilj Preljićkazna zatvoraSaobraćajna nesrećasudKragujevac


Podrška CARE International Balkans ranjivim kategorijama u BiH – BUDUCNOST – MD\nHome 2020 Decembar Podrška CARE International Balkans ranjivim kategorijama u BiH\nTokom projekta “Unapređenje socijalnih usluga kroz jačanje NVO u BiH”, ranjive kategorije u BiH su imale podršku i zbrinjavanje. Veliki broj ljudi je zaposleno kroz socijalna preduzeća. Poboljšana je pozicija zlostavljanih žena kroz program sigurnih kuća, romske populacije kroz rad u socijalnim preduzećima, LGBT populacije, oboljelih od cerebralne paralize i distrofije i drugih ranjivih kategorija u BiH.\nProjektima CARE International Balkans, obuhvaćene su organizacije iz čitave BiH: UCPD Goražde, Amica Educa, Sarajevski otvoreni centar, UG Budućnost Modriča, Duga, Otaharin, UG Nešto Više, COD Luna Rudo i UŽ Maja.\n„Smatram da su organizacije tokom ovog trogodišnjeg projekta na izvrstan način iskoristile podršku koju su dobile od Vlade Češke republike. Kreiranjem novih i poboljšanjem postojećih usluga prema svojim ciljnim grupama ove 2020. godine, organizacije ostaju na znatno višem nivou, nego što su bile na početku 2018.“, istakao je Branislav Tanasijević, projekt menadžer CARE International Balkans.\n“S ponosom možemo reći da iza nas ostaju pozivna djela koja su u prethodne tri godine, kroz jačanje organizacija civilnog društva učinila živote njihovih korisnika i korisnica, predstavnika i predstavnica marginalizovanih grupa, boljim, što jeste bio i krajnji cilj koji smo željeli postići”, istakla je Sumka Bučan, direktorica CARE International Balkans.\nProjekat je kroz protekle tri godine, znatno doprinio jačanju slabe socijalne zaštite, kao i pristupu pravima i socijalnoj uključenosti za marginalizovane i najugroženije društvene kategorije. Dio projekta će biti nastavljen uz podršku Austrijske razvojne agencije – ADA.\nUdruženje građana „Budućnost“ saradnju sa CARE International Balkans započelo je 2018. godine. Projekt je znatno doprinio opremanju sigurne kuće, podršci zbrinjavanju žena i djece žrtava nasilja, te zagovaranju za važna pitanja usmjerena na obeshrabrivanje porodičnog nasilja.\n„U prethodne dvije godine, zahvaljujući ovom donatoru, zamijenili smo stolariju i namještaj, kupili novu peć i kuhinjske elemente u sigurnoj kući, ali je znatan dio sredstava uložen i u ekonomsko osnaživanje žrtava nasilja kroz nabavku različitih mašina i alata“ – istakla je Jelena Mišić, direktorica UG „Budućnost“ iz Modriče.\nOna je dodala i to da su ponosni i na “Kutak za djecu” u kojem su radili sa djecom korisnica, a koji je takođe finansiran kroz pomenuti projekat.\n“Ne smijemo zaboraviti ni ulaganje u edukovanje zaposlenih, pa smo tako učestvovali na velikom broju treninga koji su nam važni za dalji rad i jačanje vlastitih kapaciteta kroz izradu važnih dokumenata, kao i to da nam je urađen i redizajn web stranice na kojoj redovno izvještavamo o našim aktivnostima. Tokom trajanja ovog projekta imali smo priliku i da sa drugim OCD, na studijskim posjetama i sastancima, razmjenjujemo iskustva, što je takođe od velikog značaja. Zahvalni smo i na maskama i sredstvima za dezinfekciju tokom pandemije i radujemo se našoj budućoj saradnji“, naglasila je Jelena Mišić, direktorica UG „Budućnost“ .


DEO OKTOBARSKE PENZIJE STIŽU NA KUĆNU ADRESU: Prvi put posle četiri godine se penzionerima primanja vraćaju na staro! • HAPPYTV.RS\nDEO OKTOBARSKE PENZIJE STIŽU NA KUĆNU ADRESU: Prvi put posle četiri godine se penzionerima primanja vraćaju na staro!\nPrvi deo oktobarske penzije za penzionere koje ih primaju "na ruke" stiže sutra, 9. novembra. Sutra će penzije dobiti svi oni koji ih primaju na kućnu adresu, ili na šalterima pošta, dok će dan kasnije, 10. novembra, penzije dobiti oni kojima se novac uplaćuje na tekući račun.\nTo će biti prvi put posle četiri godine da se penzionerima primanja vraćaju na staro uz određeno usklađivanje. Ukupna primanja svih korisnika penzije u novembru biće uvećana za najmanje pet odsto u odnosu na ono što su primili u prethodnom mesecu.\nNavedeni novčani iznos biće, u različitom iznosu, isplaćen svim korisnicima čija je penzija u isplati za septembar iznosila do 32.384,67 dinara, odnosno čija penzija za oktobar, nakon prestanka umanjenja, iznosi do 34.003,90 dinara.\nZa korisnike penzija čija primanja za septembar i oktobar iznose do 26.643,75 dinara, odnosno nisu ni bile snižavana, uvećanje primanja biće ostvareno isplatom novčanog iznosa kao uvećanja uz penziju.\nVećina penzionera dobiće pet odsto povišice, a ostali, zbog ukidanja Zakona o privremenom umanjenju penzija, od osam do 13,3 odsto više nego pre umanjenja. Ministar za rad, zapošljavanje, boračka i socijalna pitanja Zoran Đordević rekao je prošle nedelje da će svi penzioneri osetiti povećanje.\nOn je objasnio da će 1.300 000 penzionera imati pet odsto povećanje u odnosu na septembarsku penziju.\n- Kako to izgleda - tih milion penzionera kojima nije dirana penzija do 26.643 dinara, njima će biti povećana pet posto. Onima do 34.003 dinara, kada se vrati posle ukidanja Zakona, pa razlika do pet posto, tako da će biti pet odsto povećanje - objasnio je Đorđević.


RADNO MESTO SUTRAŠNJICE DANAS\nPočetna Solutions Zdravstvena zaštita LaserBand\nRadno mesto se menja\nKako sve više zadataka omogućava osobama da biraju gde će raditi i kako, centralne kancelarije postaju čvorišta za komunikaciju.\nKako se sve više kancelarijskih dokumenata digitalizuje i količina podataka se povećava, centralizovano upravljanje i bolji pristup sredstvima od suštinskog su značaja.\nKako daljinski pristup i integracija sa informatičkim oblakom postaju sve više sofisticirani, potreba za bezbednošću je od ključne važnosti.\nNastala iz želje da se transformiše način na koji se višefunkcionalni uređaji koriste u preduzećima, naša nova generacija pametne tehnologije čini srce vašeg povezanog okruženja.\niSeries jednostavno i bezbedno spaja ljude, mesta i uređaje radi promene načina na koji radite.


Nevjerovatno otkriće u Tuzli: Gradio potporni zid pa naišao na vodovod starih Rimljana\nAVAZ SAZNAJE Otkrivena tajna Potočke mahale\nVrijedna arheološka iskopina u dvorištu Mehmeda Ajdaslića\nOgroman doprinos za nauku\nU dvorištu Mehmeda Ajdaslića u Potočkoj mahali u Gornjoj Tuzli otkrivena je vrijedna arheološka iskopina. Areheolozi su pronašli ostatke rimskog vodovoda, u dužini od 11 metara, a svoj pronalazak su okarakterizirali kao veliki doprinos za naučnoistraživački rad.\nOgroman doprinos za nauku Foto: Avaz\n- Otkriće vodovoda ogroman je doprinos za nauku i ovo nije kraj naših istraživanja. Radit ćemo i dalje kako bismo imali kompletniju sliku o vremenu rimske vladavine. Rimljani su današnju BiH osvojili u 1. stoljeću nove ere, tačnije 9. godine, kad su porazili Ilire i ostali su sve do početka 7. stoljeća, kad su na ove prostore došli Avari i Slaveni – ističe Imamović.\nTuzla Rimski vodovod Otkriće\nNajstariji padobranac u Evropi, u 85. poletio i paraglajderom


Bi-Bi-Si štedi, zvezde će morati da obelodane svoje plate\nZvezde britanske televizijske mreže Bi-Bi-Si (BBC) moraće javno da saopšte iznose svojih zarada, najavila je danas britanska vlada u okviru plana reforme.\nMinistarka kulture Karen Bredli danas je u parlamentu predstavila nacrt reforme najvećih medijskih kuća u Velikoj Britaniniji u narednih 11 godina.\n„BBC predstavlja najveći uspeh zemlje i jedo od njenih najdragocenijih blaga. Reforma će garantovati toj medijskoj kući da je još više vole u zemlji i inostranstvu“, rekla je britanska ministarka.\nPo planu reforme, zvezde BBC-a koje imaju godišnje zarade iznad 150.000 funti (176.000 evra) moraće to i da objave. Takve plate ima više od 100 voditelja i drugih zvezda te medijske kuće, iako BBC tvrdi drugačije.\nBBC je od 2010. godine angažovana da uštedi 700 miliona funti, ali se suočava s padom osnovnog prihoda – godišnje pretplate od 145,5 funti (184 evra) koje plaćaju domaćinstva s televizorom i koji predstavlja na godišnjem nivou prihod BBC od 3,7 milijardi funti.\nTa medijska kuća, koja mora da sprovede mere štednje, morala je da odustane od vodeće emisije „Najbolji poslastičar“ (The Great British Bake Off) koju je gledalo po 15 miliona ljudi po epizodi.\nEmisija je prešla u ruke privatne televizije Čenel 4 (Channel 4) koja je pordukciojskoj kući te serije ponudila dvostruku veću sumu od deset miliona funti godišnje koju je davao BBC.


VIDEO: Polovina radnih mesta u stranim firmama gde je zarada oko minimalca - Nova ekonomija\nVIDEO: Polovina radnih mesta u strani...\nVIDEO: Polovina radnih mesta u stranim firmama gde je zarada oko minimalca\nMarko Danon. FOTO: Nova ekonomija\nMarko Danon iz Centra za visoke ekonomske studije (CEVES) izjavio je da oko 50 odsto radnih mesta u stranim firmama otvorenim od 2009. do 2016. godine pripada grupi kompanija sa zaradom nešto većom od minimalne.\n„To su recimo firme koje se bave proizvodnjom kablova, sedišta, presvlaka za automobile", rekao je Danon na forumu Nove ekonomije i Balkanskog fonda za demokratiju (BTD) „Subvencije, razvoj privrede i rast investicija" održanom 11. oktobra.\nOn je kazao da je struktura stranih investicija u Srbji loša jer u njoj dominiraju „veoma radno intenzivne firme" sa slabijim uticajem na razvoj ljudskog kapitala i koje relativno malo angažuju domaće dobavljače.\n„U predstojećem periodu treba razmišljati o nekim inovativnijim ili sofisticiranijim načinima za privlačenje stranih direktnih investicija", rekao je Danon.\nDodao je da se privreda Srbije od 2009. godine oslanjala na privlačenje stranih investicija subvencijama.\n„Došli smo do relativno niskog nivoa nezaposlenosti i mnoge firme u Srbiji sa kojima smo razgovarali napominju da je sve teže doći do kvalifikovane, pa i manje kvalifikovane radne snage", rekao je Danon.\nFabrike za „motanje kablova" će nestati ako se tehnologija razvije\nStrancima subvencije, a domaći „svemirski brod" se zaobilazi\nUprava Goša montaže uputila male akcionare da s...\nU Srbiji svakom može da se desi da mu sruše kuću\nKina prestigla SAD po broju najbogatijih građana\nHladan tuš za region: VW još ne traži alternati...\nNišta od obećane studije za nacionalni stadion\nImovina IMT iz Knjaževca ide na „doboš“\nPreduzetnici nezadovoljni Vladinim planovima za...\nVIDEO: Fabrike za „motanje kablova“ će nestati ...\nOnlajn kupovina: Do 50 evra, najviše na “krpice”\nBira se novi predsednik Komisije za kontrolu dr...


Srbiji je veoma važno da što pre otpočne otvaranje pregovaračkih poglavlja sa Evropskom unijom, i u tome očekuje podršku Italije, izjavio je danas predsednik Tomislav Nikolić tokom susreta sa šefom italijanske diplomatije Paolom Ãentilonijem.\nPredsednik Vlade Srbije Aleksandar Vučić i ministar spoljnih poslova Italije Paolo Đentiloni konstastovali su da dve zemlje imaju odlične političke odnose čime doprinose redovni susreti zvaničnika, a gost iz Italije najavio da će njegova vlada podržati skoro otvaranje pregovaračkih poglavlja, saopšteno je iz vladine Kancelarije za medije po završetku susreta.\nŠef Delegacije EU u Srbiji Majkl Devenport izjavio je danas da je skrinig uspešno završen i da Srbija značajno radi na sprovođenju ekonomskih reformi, te da zbog toga Vlada Srbije uživa podršku kako Evropske komisije, tako i država članica EU.\nPredsednik Nacionalnog saveta za saradnju sa Haškim tribunalom Rasim Ljajić izjavio je danas da će, posle opoziva iz Haga odluke o privremenom puštanju na slobodu Vojislava Šešelja, Vlada Srbije doneti najbolju odluku sa ciljem očuvanja ukupne stabilnosti u zemlji i ponovio da bi za Šešelja bilo najbolje da se dobrovoljno preda.\nItalijanski ministar spoljnih poslova Paolo Đentiloni izjavio je da treba nagraditi hrabrost i odlučnost Srbije zbog sprovođenja delikatnih reformi koje od nje traži Evropska unija.\nGeneralni sekretar Ministarstva spoljnih poslova Veljko Odalović izjavio je danas da nije dobro da se Srbiji ispostavljaju računi i obaveze, za koje apsolutno nije bila kriva, niti odgovorna i da bi se moglo dogoditi, da, ako Vojislav Šešelj sam ne ode u Hag, da se Srbiji kao uslov ispostavi da ga izruči.\nPremijer Srbije Aleksandar Vučić ocenio je da je negde, neko pogrešno izračunao da je lider Srpske radikalne stranke Vojislav Šešelj faktor koji može da uzdrma njega i Vladu Srbije, pa je počeo da ga koristi kao strašilo iz kutije.


Sramota: Naša deca umiru zbog birokratije\nSramota: Naša deca umiru zbog birokratije\nIako su najavljene izmene propisa koje bi maloj Aniti Balaž i još petoro dece omogućile da novo srce dobiju u inostranstvu, o trošku države, to neće biti moguće. Kao razlog se navodi rešenje Ustavnog suda još iz 2011. godine, po kojem se ne sme praviti razlika između mlađih od 18 godine, odnosno dece, i starijih pacijenata, jer bi to predstavljalo doskriminaciju.\nKako saznaju “Naše novine“ na pomenuto rešenje se poziva Republički fond za zdravastveno osiguranje, a prema tumačenju direktora fonda, dr Momčila Babića, do izmena pravilnika onda ne može ni da dođe, jer država u svakom slučaju ne bi mogla da obezbedi novac za lečenje svih svojih građana kojima je to neophodno u inostranstvu.\nIzmene o Pravilnika o lečenju u inostranstvu, prema ranijim najavama nadležnih iz Ministarstva zdravlja i RFZO-a, trebalo je da budu usvojene 6. avgusta. Kada je došao taj datum, rečeno je da će se to učiniti dva dana kasnije na sednici Upravnog odbora u RFZO-u. Ta tačka dnevonog reda je međutim izostala, uz obrazloženje fonda da će se u vezi sa tim pravilnikom tek ove nedelje “usaglašavati stavovi sa Ministarstvom zdravlja i ostalim važnim institucijama“.


U SAD odobrena nova vakcina protiv svinjskog gripa\nAmerički Sekretarijat za hranu i lekove odobrio je novu vakcinu protiv svinjskog gripa, što je bio dugo očekivani korak u naporima američke vlade da započne vakcinaciju sledećeg meseca.\nSekretarka za zdravsto, Ketlin Sibelijus, izjavila je da bi prve ograničene količine, trebalo da budu dostupne u prvoj nedelji oktobra, nedelju ranije nego što se očekivalo. Zatim bi oko 45 miliona doza trebalo da stigne oko 15. oktobra, što bi pratile nove isporuke svake naredne sedmice. Svedočeći pred Odborom za zdravstvo Predstavničkog doma Kongresa, Sibelijus je rekla da su odobrene ponude četiri američka proizvođača sezonskih vakcina protiv gripa:\n„Vakcina protiv svinjskog gripa proizvedena je pod budnim okom Agencije za hranu i lekove na osnovu istovetnih dozvola za proizvodnju, procesa i fabrika za sezonsku vakcinu protiv gripa“.\nSibelijus je dodala da će vakcina biti dostupna na 90 hiljada mesta širom Amerike, uključujući škole i klinike za koje Sekretarijat za zdravstvo smatra da su najpogodnije za davanje vakcina. Ona je dodala da je vlada već naručila 195 miliona doza, ali da može da naruči dodatne količine, ukoliko bude novih zahteva.\n„Biće dovoljno vakcina za svakoga, dovoljno je naručeno“, potvrdila je Sibelijus.\nPošto će vakcina stizati u etapama, Sibelijus kaže da je vlada zatražila da rizične grupe budu prve u redu za vakcinaciju: trudnice, mladi od 6 meseci do 24 godine, hronični bolesnici, kao i radnici u zdravstvu. Nacionalni instituti za zdravstvo saopštili su da će samo jedna doza vakcine biti dovoljna za zaštitu odraslih i da ona počinje da deluje u roku od 8 do 10 dana od vakcinacije - brže nego što su naučnici predviđali.\nVakcina protiv virusa H1N1 je po svemu sudeći podjednako bezbedna kao i uobičajena vakcina protiv gripa što, kako je saopštila Agencija za hranu i lekove, nije iznenađenje, jer se prave na isti način. Sporedni efekti obuhvataju osetljivost ili crvenilo na mestu uboda i povišenu temperaturu.


Zaev: Sve za rešenje spora s Grčkom, ali ne po svaku cenu\nVlada Makedonije će uraditi sve za rešenje spora s Grčkom oko naziva Makedonije, ali ne po svaku cenu, izjavio je danas premijer Makedonije Zoran Zaev, prenosi Beta.\n"Rešenje spora mora da garantuje identitet i dostojanstvo obeju strana. Uradićemo sve da nađemo rešenje ovog gorućeg 25-godišnjeg problema, ali ne po svaku cenu", rekao je Zaev novinarima.\n"To se zasniva na unutrašnjoj debati koju smo imali u Makedoniji. Dostojanstvo i identitet su važni, i uveren sam da Makedonija konsensusom može da nađe rešenje tog pitanja u interesu budućnosti integracije u NATO i EU", rekao je on.\nNa pitanje da li rešenje spora obuhvata i promenu Ustava Makedonije, Zaev je rekao da ne vidi tu potrebu.\n"To su stavovi Grčke, a Makedonija ima drugačije stavove. Makedonija je promenila Ustav 1993. i to je bio veliki korak. Sada radimo na tome da dokažemo da Makedonija nema nikavih aspiracija, iredentističkih pobuda", rekao je on.\nZaev je istakao da je veoma važno da Makedonija u tome uspe, i da mu je drago što ima prijateljske odnose s Grčkom.\n"Svakako postoje radikalne strukture i ovde, i u Grčkoj, ali treba da uradimo sve da se nađe rešenje", rekao je premijer.\nPo rečima Zaeva, nastaviće se sastanci pregovaračkih timova, jer, kako je rekao, "nema mnogo vremena i treba brzo da se deluje".\nZaev je najavio da se pregovori nastavljaju sledeće sedmice susretom ministara spoljnih poslova sa Nimicom.\nPovodom najave šefa grčke diplomatije Nikosa Kocijasa da Grčka priprema nacrt sporazuma s Makedonijom, Zaev je rekao da je Makedonija spremna da sve što postoji iskoristi kao mogućnost za rešenje, i da spor Atina-Skoplje treba da se zaključi međunarodnim sporazumom.


Amerika poludela, novi tim u trci za Lebrona, samo oni mogu da zaustave Voriorse? - Sportske.net\nAmerika poludela, novi tim u trci za Lebrona, samo oni mogu da zaustave Voriorse?\nŠta kažete na tandem Dončić-Teodosić?"Zlatna dinastija" i pitanje svih pitanja, gde će Lebron?!Poznat novi klub Luke Dončića, iznenađenje za sve?Nagetsi predstavili novi logo i novu opremuDurantova simultanka, šampion izneo "metlu" iz ostave!\nKladionice su jasne, najviše šansi imaju Lejkersi, nešto veće nego Hjuston, treća opcija je da ostane u Ohaju, a zatim slede Siksersi gde bi naišao na "Proces", mladi tim gladan trofeja.\n"Kralj" bi imao prilike da radi sa trenerom koga veoma ceni, najboljim u karijeri, plus, San Antonio bi mogao da upari Leonarda i Lebrona, uz Oldridža i prateći kor koji je uvek u Sparsima jak, taj tim bi mogao da baci rukavicu šampionu.\nKao prednost Sparsa, uz Popovića se navodi mogućnost da Lebron odabere tim koji sa Marejem i "Kandžom" ima mogućnost da igra odbranu kojom se mogu pobediti Voriorsi, kao i da San Antonio ima šampionski pedigre, to jest pobednički mentalitet.


Programi za grafički dizajn - Strana 2\nKrita Desktop je besplatan program za umetničko crtanje i slikanje u digitalnom formatu. Sa brojnim funkcijama i user friendly okruženjem, ovaj program pruža odlučnu podršku svakog korisniku za stvaranje umetničkog dela. Krita Desktop poseduje veliki broj predefinisanih četkica, koje simuliraju uljane boje, krede, sprejeve, olovke različitih mekoća itd. Naravno, svaku od tih četkica je moguće […]Pročitaj više\nScribus je besplatan program za pripremu za štampu. Pomoću ovog programa možete raditi kompletnu pripremu za štampu za kompleksne magazine, knjige, plakate, postere itd. Ne postoji kombinacija teksta i slika koju Scribus ne može sa lakoćom da postigne. Program je objavljen pod GNU General Public licencom v2, što znači da je u potpunosti besplatan za […]Pročitaj više


"BH novinari" osudili ponašanje Sebije Izetbegović: Direktorica KCUS-a treba se izviniti medijima\nNaslovnica Društvo “BH novinari” osudili ponašanje Sebije Izetbegović: Direktorica KCUS-a treba se izviniti medijima\n“BH novinari” osudili ponašanje Sebije Izetbegović: Direktorica KCUS-a treba se izviniti medijima\nUpravni odbor Udruženja “BH novinari” upućuje javni protest direktorici Kliničkog centra Univerziteta u Sarajevu (KCUS) Sebiji Izetbegović zbog uvredljivog, arogantnog i neprofesionalnog postupanja prema novinarima i medijima na pres-konferenciji održanoj 31. januara u Sarajevu.\nIstiču da se jednostavan događaj, čija je svrha trebala biti prezentiranje rezultata poslovanja najveće javne zdravstvene ustanove u BiH, zaslugom direktorice Izetbegović i njenih saradnika, pretvorio u višesatni performans, tokom kojeg su novinari ismijavani, istjerivani iz sale ili na druge, nekulturne načine onemogućeni u dobivanju informacija od javnog značaja.\nUpravni odbor “BH novinara” osuđuje takvo postupanje, ocjenjuje ga neprimjerenim, suprotnim osnovnim postulatima javnog komuniciranja i ponižavajućim za obje profesije, i novinarsku i ljekarsku.\nUpravni odbor “BH novinara” zahtijeva od direktorice Izetbegović izvinjenje medijima i cjelokupnoj bh. javnosti zbog neprihvatljivog ponašanja prema novinarima, uključujući i uskraćivanje odgovora na pitanja o učestalim, javnim kritikama njenog rada i zdravstvenih usluga u KCUS-u.\nTakođer poziva novinare i medije da s mnogo više profesionalnog dostojanstva i kolegijalnosti postupaju u situacijama kada javni zvaničnici vrijeđaju njihove koleginice i kolege, uskraćuju im odgovore na kritička pitanja ili ih istjeruju sa javnih događaja, saopćeno je iz Upravog odbora Udruženja “BH novinari”.\nPrethodni članakCourtois bi u Real radije doveo Hazarda, nego Neymara\nSljedeći članak“Žuti prsluci” ponovo na ulicama Pariza


424\tObjavljeno 20 jun 2022 Autor: Bojan Trgić\nVeliki broj posjetilaca je uživao u brojnim predmetima sakupljanim godinama od strane članova ovog udruženja kao što su stari novac, knjige, ordenje, oružje, uniforme, markice ali i ručne radove poput starih automobila.\nKako kaže predsjednik udruženja "Denarius" Gradiška, Alen Mešić, ovo udruženje je za desetu godišnjicu pripremilo brojna iznenađenja.\n"Na ovom sajmu se predstavilo 50 izlagača, iz čitave regije bivše Jugoslavije i iz Austrije. Na sajmu je bilo praktično svega, od starog novca, knjiga, starog oružja, markica, uniformi, ordenja. Naš tim je za desetu godišnjicu pripremio brojna iznenađenja kao što su prigodna kovanica,koverat prvi dan,markica Denariusa,razglednice Gradiške, kao i pečat koji je bio u upotrebi, kao zvanični pečat, u pošti u Gradišci."\nMešić dodaje da su uručene i plakete zaslužnim javnim ustanovama i pojedincima, te da je prezadovoljan posjetom.\nKako su nam poručili iz ovog udruženja, smisao njihovog postojanja je kreiranje i održavanje vlastitih kolekcija, koja u mnogome doprinosi upoznavanju i razumijevanju naše burne prošlosti. Prošlosti koja se (kroz kolekcionarske eksponate numizmatičkih , filatelističkih notafilijskih kolekcija kao i eksponate iz oblasti militarije) sakuplja, proučava i čuva.\nBojan Trgić\tUdruženja kolekcionara i ljubitelja istorije ''Denarius'' Gradiška


Beta 23. septembra 2021. 11:05\nPredsednik stranke Zajedno za Srbiju Nebojša Zelenović izjavio je danas da zajedno sa Strankom slobode i pravde (SSP), Pokretom slobodnih gradjana (PSG), Demokratskom strankom (DS) i pokretom Ne davimo Beograd razgovara o „partnerstvu“.\n„To je partnerstvo u kojem se nećemo napadati, o jasnim idejama kako da predstavimo različite politike u više kolona, da čuvam jedini drugima ledja na lokalu – tamo gde je najviše pritisaska na birače“, kazao je Zelenović u debati na Radio-televiziji Srbije (RTS).\nGovoreći o poslednjoj rundi medjustranačkog dijaloga o izbornim uslovima uz posredovanje iz Evropskog parlamenta, Zelenović je ponovio da ne prihvata predložena rešenja za medijsko izveštavanje i kontrolu izbora.\n„Nama ne treba još jedno telo koje će da daje savete, nego koje će promeniti stvar u životima tako što će omogućiti ljudima da bez pritiska iskažu svoju izbornu volju“, naveo je Zelenović.\nPotpredsednik Pokreta socijalista Bojan Torbica izjavio je da razgovori o izbornim uslovima uz posredovanje evroparlamentaraca nije bio dijalog, već monolog opozicije koja se „nadala“ da će ih EP „uvesti u parlament“ ucenivši Srbiju.\n„Jadno i bedno je kada zovete komšiju da sredjuje odnose u kući. Jadno je i bedno kad idete u Brisel i Strazbur“, naglasio je on.


Predsednica Vlade, Ana Brnabić, istakla je da će relaksacija epidemioloških mera uslediti čim to bude bezbedno.\nOna je na pitanje novinara da li će doći do popuštanja mera, kazala da se očekuje da se 19. aprila deca vrate u škole. „Razgovaraćemo tokom ove nedelje i o otvaranju ugostiteljskih objekata u zatvorenom. Ali, ne mogu ništa da prejudiciram. Zavisiće od stručnog dela Kriznog štaba, od brojki kovid pacijenata u bolnicama, kao i od procenta novoobolelih“, objasnila je premijerka.\n– Trudićemo se da mere budu relaksirane čim to bude moguće i bezbedno – podvukla je Brnabić, a podsećamo i na izjavu doktora Predraga Kona: „Rekli smo da su maske obavezne u kafićima na otvorenom, a to niko ne poštuje“.\n– Onaj ko sedi u bašti i ne nosi masku, a popio je piće, napravio je prekršaj i ne bi trebalo da se čudi ako mu komunalna milicija naplati kaznu – rekao je epidemiolog i član Kriznog štaba.\nNEMOJTE SE IZNENADITI AKO VAM KOMUNALNI POLICAJAC NAPIŠE KAZNU\nPrevious articlePaketi vitamina do 5. juna\nNext articlePodaci 500 miliona korisnika LinkedIna hakovani i ponuđeni na prodaju


Pored pomenute dvojice, Upravni odbor Partizana zasad čini još osam članova, a realno je očekivati da u bliskoj budućnosti u rad bude uključeno još nekoliko ljudi. Potpredsednik je Vladimir Vuletić, profesor rimskog prava na Pravnom fakultetu u Beogradu, koji je za vreme dok je Zoran Popović bio na čelnoj funkciji u klubu bio predsednik Nadzornog odbora. Dragoljub Trailović je u nekoliko navrata bio u upravi kluba, još u vreme dok su klubom zajedno rukovodili Žarko Zečević i Nenad Bjeković, a karijera izvan zidina objekta u Humskoj bila mu je vezana za hotel „Junior“ na Kopaoniku, čiji je bio direktor svojevremeno.\nZoran Rajić je u Upravni odbor Partizana kooptiran sa mesta profesora Poljoprivrednog fakulteta. Reč je o agrarnom ekonomisti, koji je u prethodnom sazivu Vlade Srbije bio sekretar ministra poljoprivrede. Konsultantske aktivnosti u okviru agencije za poslovne usluge navedeni su kao delokrug firme „Saniteko grup DOO“ na čijem čelu se nalazi još jedan od članova Upravnog odbora Partizana, Branko Brnović.\nMilorad Vučelić je poverenje ukazao i Dušanu Jovanoviću, zameniku direktora Urgentnog centra u Beogradu, kao i Goranu Skorobaću, suvlasniku klinike za plastične operacije. Dejan Bukvić je direktor građevinske firme, Nebojša Petrović je ekonomista koji radi u Ministarstvu finansija, a predsednik Milorad Vučelić ga je na Skupštini u ponedeljak predstavio kao „mladog čoveka koji veoma voli Partizan“.\n29/10/2016 at 9:50 PM


Merkelova u sedam tačaka do rješenja izbjegličke krize: I ljudi sa Balkana biće protjerani – Zvornik Danas\nNaslovna/naslovna/Merkelova u sedam tačaka do rješenja izbjegličke krize: I ljudi sa Balkana biće protjerani\nBERLIN – Njemačka kancelarka Angela Merkel bi ovog vikenda na susretu sa svojim koalicionim partnerima, socijaldemorkatama, trebalo da da govori i o svom planu u sedam tačaka rješenja izbjegličke krize u Njemačkoj, piše danas tabloid „Bild“.\nTaj plan, između ostalog, predviđa pooštrenje uslova za sticanje azila, ukidanje takozvanog „džeparca“ od 143 evra mjesečno i skraćenje roka za deportaciju na jednu sedmicu, uz petogodišnju zabranu ulaska, što se odnosi, prije svega, na građane Srbije i drugih balkanskih zemalja sigurnog porjekla. Merkelova, želi da do kraja oktobra sve izbjeglice budu smještene u čvrstim objektima, navodi tabliod kao prvu tačku i ukazuje da u ovom trenutku u Njemačkoj najmanje 20.000 izbeglica još živi u šatorima.\nŠesta tačka plana, odnosi se na protjerivanja i to bi, takođe, moglo da se odnosi, prije svega, na građane sa Balkana. Onaj ko iz „zemalja sigurnog porekla“, poput Srbije, Bosne ili Makedonije dođe u Njemačku, trebalo bi da u roku od jedne sedmice bude deportovan nazad i da dobije zabranu ulaska do pet godina. Osim toga krug „zemalja sigurnog porjekla“ trebalo bi da bude proširen i na Albaniju, Kosovo i Crnu Goru, prenosi „Bild“.\nPored toga, sve izbjeglice bi prvo trebalo da budu registrovane u prihvatnim centrima u Italiji i Grčkoj, pa tek onda se se raspodjele na određene zemlje evropske unije, stoji u planu njemačke kancelarke. Merkel, takođe, želi da se borba protiv krijumčara ljudi dalje pooštri i predlaže, između ostalog, više kontrola u pograničnim oblastima i da se u okviru Savezne policije, Savezne kriminalističke službe i Savezne službe za štitu ustava do 2016. godine otvori novih 1.150 radnih mjesta, prenosi „Bild“.\nangela merkel azil balkan izbjeglice njemacka top


Štrahe: Blokada ne doprinosi napretku\nTanjug 11. februara 2019. 18:15\nBEČ – Austrijski vicekancelar i lider Slobodarske partije Austrije (FPO) Hajnc-Kristijan Štrahe kritikovao je danas blokadu formiranja vlasti u Bosni i Hercegovini, ocenivši da blokada bilo koje vrste ničemu ne doprinosi.\nŠtrahe je, u razgovoru sa predsednikom SNSD-a, srpskim članom predsedništva BiH Miloradom Dodikom u Beču, kazao da ko blokira – ne želi napredak.\n„Ko blokira ne želi napredak, već stagnaciju“, podvukao je on.\nNa sastanku lidera dve partije bilo je reči, kako o situaciji u Bosni i Hercegovini, tako i stanju na Balkanu, ali i Evropi, posebno o migrantskoj krizi.\nRazgovarali su, kako je Tanjugu potvrđeno u kabinetu šefa FPO, o budućoj saradnji dve stranke.\nInače pre sastanka sa Dodikom, Štrahe je imao razgovor sa predstavnicima italijanske „Lige“, te je dogovoreno da i ta partija stupi u saradnju sa SNSD-om.\nŠtrahe je ocenio da je saradnja sa strankama na Balkanu, a tako i SNSD-om važna za dobrobit kontinenta, jer Evropa nije samo EU.\nNa sastanaku, kojem su prisustvovali i šef poslaničkog kluba FPO u austrijskom parlamentu Johan Gudenus, kao i kandidat FPO za predstojeće izbore za Evropski parlament Konstantin Dobrilović, ponovio je podršku Austrija širenju EU na zemlje Zapadnog Balkana.\nŠtrahe je najavio da će Dodika uskoro pozvati i u zvaničnu posetu u funkciji predsedavajućeg Predsedništva BiH.


Veličić prvak Srbije u ciklo krosu - Ozonpress :: internet portal\nTag: BK Borac, ciklo\nNa Prvenstvu Srbije u ciklo krosu, kadet Bicikliostičkog kluba Borac, Boško Veličić okitio se titulom prvaka Srbije. Titulu prvaka osvojio je i Masters-C, Bojan Vasović. Na prvenstvu dodeljeni su trofeji pobednicima Kupa Srbije za 2020. godinu, u kome je BK Borac pobedio kod seniora i u konkurenciji poletaraca.\nBoško Veličić pobedjuje Prvenstvo Srbije u ciklo-krosu\nPrvenstvo je održano u nedelju 07.02.2021. godine, na Srebrnom jezeru. Biciklisti Borca nastupili su samo sa takmičarima koji su imali objektivne šanse za visok plasman i koji imaju afiniteta za tu disciplinu. U kategoriji kadeta, koja je bila najmasovnija kategorija, nastupio je Boško Veličić i veoma ubedljivo osvojio prvo mesto.\nPrvenstvo Srbije, ciklo-kros, KADETI\nU kategoriji juniora nastupio je Dejan Cogoljević, od koga se očekivala medalja, ali ovaj put na svom prvom juniorskom nastupu osvojio je četvrto mesto. U kategoriji takmičara MASTERS-C, preko 50 godine, Bojan Vasović osvojio je prvo mesto, dok je u apsolutnoj kategoriji osvojio drugo mesto.\nPrvenstvo Srbije ciklo kros, MASTERS-C\nU okviru ceremonijala proglašenja pobednika izvršeno je i proglašenje pobednika Kupa Srbije za 2020. godinu. Biciklistima Borca pripali su pehari za pobede u pojedinačnoj konkurenciji u kategoriji seniora Marku Daniloviću i u kategoriji poletaraca Stefanu Vučićeviću, a u kategoriji kadeta drugo mesto osvojio je Dejan Cogoljević. U ekipnoj konkurenciji pobednici Kupa su seniori i poletarci Borca, a drugo mesto osvojili su kadeti.\nKup Srbije, seniori, prvo mesto pojedinačno i ekipno za 2020\nReprezentativci Borca u seniorskoj konkurenciji Marko Danilović i Stefan Stefanović nisu prisustvovali proglašenju Kupa, jer se nalaze na tronedeljnim pripremama u Turskoj. Oni će u okviru priprema imati i pet trka iz kalendara Euro tura.\nKup Srbije, poletarac, pojedinačno i ekipno – 2020\nPripreme su organizovane u saradnji sa Biciklističkim klubom Metalaciz Kraljeva i finansiraju se iz sopstvenih izvora.\nKup Srbije, kadet, pojedinačno i ekipno – 2020


Google Pixel 4 će biti skuplji od Pixel 3 telefona | Balkan Android\nHome Telefoni Google Pixel 4 će biti skuplji od Pixel 3 telefona\nGoogle Pixel 4 će biti skuplji od Pixel 3 telefona\nGoogle Pixel 4 i 4 XL linija telefona se očekuje za nešto više od nedelju dana, a sada su se pojavile vesti koje se neće dopasti mnogim fanovima Google-ove serije telefona. Pored toga što zadržavaju 64GB kao osnovnu verziju skladišnog prostora, novi Pixel telefoni će izgleda biti i skuplji.\nPrema navodima dojavljivača Evana Blassa (@evleaks) početna cena za Pixel 4 telefona u kanadskim dolarima će biti viša od cene koju je imapal Pixel 3 linija. Pixel 4 je za 50/70 kanadskih dolara skuplji nego Pixel 3 (verzije sa 64GB/128GB skladišnog prostora) dok će Pixel 4 XL koštati 70/100 kanadskih dolara više nego Pixel 3 XL.\nKompletna lista cena Pixel 4 linije je dostupna u ovom tvitu, uz napomenu da je odnos između vrednosti kanadskog i američkog dolara 1:0,75. Naravno, ovo ne znači da će Pixel 4 64GB model (1050 kanadskih dolara) koštati tačno 787,5 američkih dolara, s obzirom da se sigurno očekuju neke modifikacije cena.\nIpak, očekuje se da će Pixel 4 linija imati nešto višu cenu u odnosu na Pixel 3, a ovo će se sigurno primeniti na globalne varijante telefona.


Totalna zbrka u Zvezdinoj grupi, srpskom šampionu otvorena vrata evropskog proleća!\nZvezda je večeras pokazala da više ništa nije nemoguće. Šta nas očekuje u naredna dva kola?\nVečerašnjom, istorijskom pobedom nad Liverpulom (2:0), Crvena zvezda je ujedno učinila realnim šanse da drugu sezonu uzastopno zaigra u “evropskom proleću“.\nProšle sezone je to bilo u Ligi Evrope, ovoga puta bi to moglo da se desi i u Ligi šampiona!\nDo juče je tim Vladana Milojevića bio otpisivan kao totalni autsajder u grupi sa PSŽ-om, Liverpulom i Napolijem, ali sada se ta slika potpuno promenila i kao što vidite u prilogu, Crvena zvezda je sada na samo dva boda od prvog mesta u grupi!\nSve opcije su sada otvorene, niko nije siguran i biće veoma zanimljivo u preostala dva kola, iznad svih očekivanja.\nZa početak, da pogledamo raspored.\nCrvena zvezda – PSŽ\nDakle, crveno-beli u sledećem kolu putuju u Napulj, u goste jedinoj neporaženoj ekupi u grupi, ali ekipi protiv koje je Zvezda u prvom kolu izborila remi bez golova i pokazala da ima čemu da se nada i na njihovom terenu.\nMilojevićev tim sada i sam, s punim pravom veruje da može da uradi nešto još više u Ligi šampiona, a eventualna pobeda nad Napolijem bi Zvezdi najverovatnije omogućila bar treće mesto u grupi, pod pretpostavkom da Napolitanci izgube i u poslednjem kolu od Liverpula na “Enfildu“, ili da Zvezda remizira sa PSŽ-om u poslednjem kolu na Marakani, a da ne bude pobednika ni u Liverpulu.\nUkoliko Zvezda izgubi u Napulju, teško bi se domogla trećeg mesta, ali ništa i dalje ne bi bilo izgubljeno. U tom slučaju bi joj odgovarao remi PSŽ-a i Liverpula, ili pobeda “Redsa“, pa bi u poslednjem kolu protiv PSŽ-a igrala za plasman u evropsko proleće.\nBukvalno sve opcije su otvorene, sve je moguće i sve će biti rešeno tek u poslednjem kolu, bez obzira na ishod mečeva petog kola.\nDodajmo i još jednu bitnu informaciju, da u slučaju istog broja bodova odlučuje bolji međusobni skor, što Zvezdi ne bi išlo u prilog ako bi se našla u “krugu“ sa Liverpulom ili PSŽ-om, ali zato je meč protiv Napolija prilika da se pozicija Milojevićevog tima u grupi učini mnogo povoljnijom.


RTS :: Stefanović: Niko neće u Srbiji naseljavati stotine hiljada migranata\nDruštvo Stefanović: Niko neće u Srbiji naseljavati stotine hiljada migranata\nutorak, 03. mar 2020, 16:42 -> 17:30\nMinistar unutrašnjih poslova Nebojša Stefanović izjavio je da se, suprotno lažnim informacijama, na teritoriji naše zemlje u ovom trenutku nalazi oko 6.000 migranata. Poručio je da su sve institucije Republike Srbije spremne da reaguju i zaštite granice i bezbednost naših građana ukoliko dođe do značajnijeg migratornog talasa.\nNebojša Stefanović je rekao da Srbija neće biti parking za migrante "niti će u Srbiji neko tobož vraćati iz EU i naseljavati na stotine hiljada migranata".\n"To se pokazalo kao apsolutna laž u prethodne tri godine koliko slušamo te priče, kao što je to i danas apsolutna laž. Svi oni koji već godinama uporno plasiraju ove potpune izmišljotine grubo obmanjuju građane Srbije u pokušaju da steknu neke sitne političke poene", rekao je Stefanović. navodi se u saopštenju MUP-a.\nKako se navodi u saopštenju, Stefanović je podsetio da je Aleksandar Vučić, i dok je bio premijer i sada kao predsednik Republike Srbije, uvek isticao da se istovremeno moraju preduzeti sve moguće mere u cilju zaštite naših granica i građana Srbije, ali i da kao zemlja moramo imati human pristup prema ljudima, koji su se privremeno našli na našoj teritoriji, bilo bežeći od ratnih stihija ili nemaštine.\nTo, dodaje, ne znači da Srbija ne vodi računa o poštovanju svojih zakona i sopstvenim interesima.\nPolicajci upućeni na granicu Severne Makedonije i Grčke\nIstiče da su u poslednjih pet godina smo značajno unapređeni kapaciteti naše granične policije, što u ljudstvu, što kroz nabavku dronova, termovizijskih kamera i druge opreme.\n"Sposobni smo da u potpunosti zaštitimo naše državne granice. Štaviše, uputili smo i jedan broj policajaca na granicu Severne Makedonije i Grčke kako bismo pomogli u odvraćanju migranata da nezakonito prelaze ovu granicu i potom nastave, između ostalog, i dalje prema Srbiji. Preduzimamo sve neophodne mere u saradnji sa svim međunarodnim partnerima i sa istoka, zapada, severa, juga kako bismo sprečili ilegalne ulaske u našu zemlju", rekao je Stefanović.\nMali broj migranata dobio azil u Srbiji\nStefanović je istakao i da je u prethodnim godinama među onima koji su se našli na našoj teritoriji izuzetno mali broj migranata dobio azil, dok je većina nastavila dalje ka Zapadnoj Evropi i da je to potpuno očigledno i na osnovu trenutnog broja migranata koji su u Srbiji.\n"Granična policija, vojska, druge službe bezbednosti i sve institucije Republike Srbije apsolutno su spremne da reaguju ukoliko dođe do značajnijeg migratornog talasa i zaštite interese naše zemlje. A svi oni koji lažima pokušavaju da kritikuju politiku predsednika Vučića i Vlade Republike Srbije, koja je doprinela i međunarodnom ugledu i snaženju ekonomije naše zemlje, upravo jasno pokazuju da ih ne interesuju interesi Srbije", ocenio je ministar.


Povećan broj poziva zbog trovanja gljivama - InfoLo\nPočelo asfaltiranje druge faze u Bulevaru Dositeja Obradovića\nLoznica Info, 26. јуна 2019.\nKRUPANJ Jubilarni Dani Međaša\nKRUPANJ Novo igralište za decu\nProblem parka rešen na obostrano zadovoljstvo (video)\nLoznica Info, 25. јуна 2019.\nNagrađeni najbolji i najtalentovaniji učenici za 2019 godinu (video+foto)\nLoznica Info, 24. јуна 2019.\nMINSK: Babić na korak do medalje\nKONFERENCIJA: Podrška sportu-Igre bez granica u Loznici (video)\nLoznica Info, 21. јуна 2019.\nNestao student iz Loznice u Novom Sadu\nLoznica Info, 20. јуна 2019.\nPovećan broj poziva zbog trovanja gljivama\nLoznica Info — 12. јула 2018.\nPovećan broj poziva vezano za sumnje na trovanje pečurkama sakupljenim u prirodi zabeležen je od početka tekućeg meseca u Toksikološkom informacionom odseku Nacionalnog centra za kontrolu trovanja (NCKT) Vojnomedicinske akademije (VMA).\nU saopštenju VMA navodi se da se registrovani pozivi odnose na 15 pacijenata čija je klinička slika inicijalno bila po tipu lakšeg trovanja, a lečenje je nastavljeno u nadležnim zdravstvenim ustanovama (Užice, Požarevac, Loznica).\n„Samo u toku ove nedelje u Kliniku za urgentnu i kliničku toksikologiju NCKT VMA primljena su dva pacijenta iz okoline Negotina, koji su jeli pečurke ubrane u prirodi. Tegobe su se javile nakon dugog latentnog perioda, odnosno 12 sati nakon konzumiranja gljiva za koje su mislili da su „jajčare“, a radilo se o zelenoj pupavci. Radi se o teškom trovanju pečurkama za koje su preduzete neophodne mere lečenja. Istovremeno su u NCKT zbrinuta četiri trovanja lakšeg stepena, a troje pacijenata su pečurke „mlečnice“ kupili na pijaci“, navode se u saopštenju.\nNCKT apeluje na sve koji koriste gljive za jelo, kao i na berače gljiva, da budu maksimalno oprezni, da ne shvataju olako ovaj posao jer posledice konzumiranja nekih vrsta otrovnih gljiva mogu dovesti do trovanja opasnih po život.\n„Treba biti pažljiv i prilikom kupovine pečuraka na pijacama. Na deklaraciji bi trebalo, između ostalog, da bude istaknuto ime pečurke i uzgajivača. U slučaju da se nakon konzumiranja gljiva jave tegobe potrebno je odmah se javiti lekaru jer su rezultati lečenja mnogo povoljniji ukoliko se u roku od 48 sati započne sa adekvatnim medicinskim zbrinjavanjem“, upozoravaju sa VMA.\nSledeći Stigao prvi igrač sa strane i povratak starog na Lagator\nPredhodni Novi srpskoligaš angažovao Obadovića\nNestao student iz Loznice u Novom Sadu posted on јун 20, 2019\nNagrađeni najbolji i najtalentovaniji učenici za 2019 godinu (video+foto) posted on јун 24, 2019\nProblem parka rešen na obostrano zadovoljstvo (video) posted on јун 25, 2019\nKONFERENCIJA: Podrška sportu-Igre bez granica u Loznici (video) posted on јун 21, 2019\nMINSK: Babić na korak do medalje posted on јун 24, 2019\nKRUPANJ Novo igralište za decu posted on јун 26, 2019\nPočelo asfaltiranje druge faze u Bulevaru Dositeja Obradovića posted on јун 26, 2019


Petronijević: Grad Beograd prepoznaje i prati potrebe mladih - Info 24\nPetronijević: Grad Beograd prepoznaje i prati potrebe mladih\n„Pametni gradovi” su realnost u svetu, a to važi i za Beograd i Srbiju. Grad Beograd nastoji da uz pomoć mladih ljudi tu realnost i budućnost dočeka spremno, poručio je član Gradskog veća Dragomir Petronijević na panel-diskusiji „Pametni gradovi”, koja se održava u okviru „Samita mladih” u hotelu „Metropol”.\nOn je istakao da je cilj stvaranje sistema sa jasno definisanim pravilima gde mladi prepoznaju sebe i ostaju u svojoj zemlji.\n– Grad Beograd će nastaviti da se konsultuje sa mladim i talentovanim ljudima jer njihovim idejama pridajemo zaista adekvatnu pažnju. Nastavićemo da budemo dobar partner mladima koji žele da preuzmu inicijativu. Oni su naša budućnost i neko ko će nas zameniti i nastaviti naš posao. Čestitam timu Kancelarije za mlade na tome što prepoznaje i prati potrebe mladih, čime pokazuje odgovornost prema čitavom društvu – rekao je Petronijević i dodao da je dobar primer uspešnih mladih ljudi kompanija „Strawberry energy”, čiji se proizvodi koriste širom sveta.\nGovoreći o potencijalima Beograda kao mesta gde se može dobro poslovati, Petronijević je podsetio da je turizam jedna od privrednih grana koja prednjači u tom segmentu.\n– Ne bi trebalo zaboraviti prošlogodišnji rekord od 2.179.996 noćenja, koliko je zabeleženo u našem gradu. Beograd se svakodnevno uređuje, prave se nove pešačke zone, ali se ne zapostavlja ni kreiranje sistema na bazi modernih tehnologija, koji ima za cilj olakšavanje svakodnevnog života ljudi. Danas imamo priliku da vidimo prezentacije mladih ljudi, koji takođe rade na promociji Beograda – dodao je Petrronijević.\nPrisutni su tokom panel-diskusije imali priliku da čuju i direktorku Naučno-tehnološkog parka na Zvezdari Gordanu Danilović Grković, inovatora Nikolu Opačića, kao i predstavnika kompanije „Strawberry energy” Milana Bosnića.\nTags: beograd, info24, Petronijević, portal www.info24.rs\nOtkriven spomenik Karlu Maldenu, glumcu srpskog porekla


Republika / RADOST ZA STUDENTE: Gradi se nova zgrada FON-a, biće VIŠE MESTA za upis!\nponedeljak, 29. 1. 2018.| 09:59\nPredsednica Vlada Srbije Ana Brnabić prisustvovaće danas potpisivanju ugovora za izgradnju nove zgrade Fakulteta organizacionih nauka Univerziteta u Beogradu.\nAna Brnabić danas potpisuje ugovor o izgradnji nove zgrade FON-a/Foto: Ilustracija\nUgovor o realizaciji i finansiranju projekta izgradnje nove zgrade FON-a potpisaće ministar prosvete, nauke i tehnološkog razvoja Mladen Šarčević, ministar bez portfelja zadužen za inovacije i tehnološki razvoj Nenad Popović, direktor Kancelarije za upravljanje javnim ulaganjima Marko Blagojević i dekan Fakulteta organizacionih nauka Milija Suknović.\nPotpisivanju, u zgradi FON-a, prisustvovaće i šefica Regionalnog predstavništva Evropske investicione banke (EIB) za Zapadni Balkan Dubravka Negre.\nSRBI VOLE DA IM KOMŠIJA NAREĐUJE: Vlasnici stanova neće profesionalnog upravnika\nPosle potpisivanja ugovora, planiran je obilazak obnovljenih prostorija Fakulteta, za čiju adaptaciju i rekonstrukciju je Vlada Srbije izdvojila 35 miliona dinara, saopštila je vladina Kancelarija za saradnju s medijima.\nNova zgrada Fakulteta organizacionih nauka biće površine 7.619 kvadratnih metara. Republika Srbija je za izgradnju izdvojila pet miliona evra iz kredita Evropske investicione banke. Prema ugovoru planirano je da Fakultet uloži 60 miliona dinara iz sopstvenih sredstava za opremanje zgrade.\nIzgradnja novog objekta Fakulteta, koji će FON-u omogućiti da upiše 750 novih studenata svake godine umesto dosadašnjih 430, deo je aktivnosti Vlade Srbije na unapređenju naučnog i inovacionog ekosistema Republike Srbije.\nSrbija Beograd Ana Brnabić Ugovor Izgradnja Studenti Premijerka Srbije Zgrada FON Potpisivanje ugovora


Terzić zadovoljan pobedom na startu kvalifikacija za OI - Sportske.net\nTerzić zadovoljan pobedom na startu kvalifikacija za OI\nSelektor srpskih odbojkašica Zoran Terzić rekao je da njegova ekipa može da bude zadovoljna rezultatom u današnjoj maksimalnoj pobedi nad Tajlandom.\nOdbojkašice sigurne na početku kvalifikacija za OI, pao Tajland!Selektor odbojkašica: "Favoriti smo, ali moramo da igramo ozbiljno"Srpkinje u Poljskoj vade vizu za Tokio, ovo je Terzćev spisak!Grbić saopštio sastav za turnire u Poljskoj i ItalijiOdbojkašice Srbije na Palama\n"Treba da budemo zadovoljni rezultatom, u svakom slučaju. Ako se pravi neki krug, ova pobeda će nam puno značiti. Utakmicu smo dobili, da ne kažem na suvi kvalitet, ali skoro tako. Nije to bila naša igra, mnogo toga je zavisilo od naših najjačih smečera. Protiv iole blokerski ozbiljnije ekipe biće mnogo teško igrati, tako da to moramo da promenimo. Nadam se da ćemo bar malo popraviti igru i u tom slučaju ne bi trebalo da bude većih problema", rekao je Terzić posle utakmice u Vroclavu.\nSrbija je sa 3:0 u setovima pobedila Tajland na početku turnira interkontinentalnih kvalifikacija za Olimpijske igre u Tokiju.\n"Tajland igra drugačiju odbojku od nas i uvek je neizvesno. Ima mnogo prostora za napredak, to je ohrabrujuće. Iskreno se nadam da će naš nivo igre biti sve bolji. Neće biti opuštanja u sledećem duelu jer je cilj da se plasiramo na Olimpijske igre. Nismo pokazale najbolju igru, ali ćemo se truditi da igramo sve bolje", kazala je reprezentativka Srbije Brankica Mihajlović.\nNjena saigračica Mina Popović je rekla da je uvek bilo nezgodno protiv Tajlanda.\n"Znali smo da neće biti lako, ali smo odlično uradile posao. Krenule smo jako, sa dobrim servisom i tu smo ih slomile. Posle, ne da smo se opustile, ali je odbojka takav sport da ide teže ulazak u ritam kada ubedljivo dobiješ prvi set. Sada nas čeka još jedna teška utakmica, ali se trudimo da našu igru dovedemo na što bolji nivo. Niko neće da nam pokloni pobedu", rekla je Mina Popović.\nNaredna utakmica srpskih odbojkašica biće sutra od 17 sati protiv Portorika.


Uskoro „Vodič za analizu efekata javnih politika na društvo“. Fondacija Centar za demokratiju\nUskoro „Vodič za analizu efekata javnih politika na društvo“\nFondacija Centar za demokratiju najavljuje objavljivanje „Vodiča za analizu efekata javnih politika na društvo“. Vodič pripremamo uz podršku Fondacije za otvoreno društvo u okviru projekta „Politike za dobrobit svih: Merenje uticaja na društvo predloga javnih politika kroz osnaživanje i uključivanje građana i građanki“. Svrha Vodiča je da svima koji se u profesionalnoj ili aktivističkoj ulozi bave javnim politikama omogući sticanje osnovnih znanja o analizi efekata javnih politika na društvo. To znači, da ćemo sa Vodičem dobiti uputstvo za tumačenje velikog broja zakona, akata i drugih propisa koji direktno utiču na naš svakodnevni život.\nVodič će nam dati odgovor na pitanje šta znače pojmovi „politika“ i „javna politika“. Vodič će nas uputiti kako da dođemo do različitih izvora podataka neophodnih za vršenje analize i na koji način treba da ih tumačimo.\nVodič će nam pomoći da razumemo koja je uloga Vlade Republike Srbije u utvrđivanju i vođenju politike i na koji način je u utvrđivanju javnih politika, odgovorna Narodnoj skupštini.\nNaučićemo da, iako su nadležni predlagači javnih politika (resorna ministarstva, Vlada, Narodna skupština) nadležni i za sprovođenje analiza njihovih efekata, njihova nadležnost nije neograničena. Ona je zasnovana na načelu javnosti i partnerstva, prema kojem se javne politike donose u okviru transparentnog i konsultativnog procesa koji uključuje sve zainteresovane strane sa ciljem da se omogući ostvarivanje njihovih pravnih interesa vodeći računa o zaštiti javnog interesa.\nVodič će nas upoznati i sa međunarodnim metodologijama za analizu efekata javnih politika na društvo, koje su nastale u okviru organizacija kao što su Ujedinjene nacije, Međunarodna organizacija rada, Evropska komisija i druge.\nKonačno, Vodič će omogućiti i praktične smernice za primenu „Analize efekata na društvo javnih politika – pregled međunarodnih i domaćih metodologija sa kritičkim osvrtom“, koje je naša Fondacija već pripremila u okviru ovog projekta. Ukoliko se već niste upoznali sa ovom publikacijom, možete je preuzeti na ovom linku.


Procene konzultantske tvrtke MekKinsi govore da će u razvijenim ekonomijama oko 100 miliona radnika morati da promeni zanimanje u narednih 10 godina. To je 25 odsto više radnika od procena objavljenih pre izbijanja pandemije bolesti kovid 19.\nIzazov predstavlja i veća automatizacija te korišćenje interneta u radu što znači da će radnici morati da unaprede svoje postojeće informatičke veštine brzinom koja u prošlosti još nije zabeležena, prenosi B92.\nU tom kontekstu u većoj su prednosti zaposleni, jer imaju pristup internim edukacijama unutar kompanija u kojim rade. Češka konfederacija poslodavaca i poslovnih udruženja očekuje da će broj polaznika kurseva prekvalifikacije samo ove godine skočiti za 10 puta.\nIz tog će razloga mladi i žene značajno više osećati negativni uticaj promena na tržištu rada koje je donela pandemija. To znači da će im ponovni ulazak na tržište rada biti otežan zbog potencijalnog nedostatka novih veština.


Teheran: Ruska novinarka će uskoro biti oslobođena - Sputnjik Srbija\n07:52 01 Decembar 2020\n16:23 04.10.2019 (osveženo 17:31 04.10.2019) Preuzmite kraći link\nRanije je portparol Ministarstva inostranih poslova Irana Abas Musavi saopštio da će ruska novinarka koja je uhapšena u Iranu, uskoro biti oslobođena.\n„Pritvorena je da bi dala niz razjašnjenja, uskoro će biti oslobođena“, naveo je Musavi.\nAmbasada Rusije u Teheranu saopštila je ranije da je novinarka Julija Juzik stigla u iransku prestonicu 29. septembra po privatnom pozivu, a da su joj na aerodromu iz nepoznatih razloga oduzeli pasoš.\nNovinarka je 2. oktobra uhapšena u hotelu u kojem je odsela.\nAtaše ruske diplomatske misije u Iranu je naveo da Juzikova nije obavestila Ambasadu o problemima s kojima se suočila, kao ni o oduzimanju pasoša, ali da su na moguće probleme upozorili njeni rođaci.\nRanije je zamenik iranskog ambasadora u Moskvi Ahmed Hejdarijan bio pozvan u Ministarstvo inostranih poslova Rusije povodom hapšenja ruske novinarke.\nnovinarka, hapšenje novinara, Iran


Lagumdžija: Budimir treba da bude dio rješenja, a ne problema - Klix.ba\nBiH Lagumdžija: Budimir treba da bude dio rješenja, a ne problema\nLagumdžija: Budimir treba da bude dio rješenja, a ne problema\n26.12.2012. u 15:34\nZlatko Lagumdžija Živko Budimir\nPredsjednik SDP-a BiH Zlatko Lagumdžija izjavio je da još ne zna kakvi će biti rezultati sutrašnjeg sastanka "četvorke" u Mostaru, ali da bi predsjednik Federacije BiH Živko Budimir trebalo da bude dio rješenja, a ne problema.\nKao mogućnosti rješenja krize, on je naveo razrješenje ministara koje je tražio predsjednik federalne Vlade Nermin Nikšić, da predsjednik Federacije nastavi blokadu, ali i da SDP ode u opoziciju, kao i eventualno raspisivanje prijevremenih izbora za sve nivoe vlasti.\n"Postoji parlamentarna većina i bilo bi logično da sada, u skladu sa Ustavom i zakonom, Budimir pokaže da treba biti dio rješenja, a ne da nastavlja da bude dio problema i da razriješi ministre koje je premijer Nikšić tražio da budu razriješeni", rekao je Lagumdžija novinarima.\nOn je istakao da nije na Budimiru da razmišlja, već da na prijedlog premijera razriješi ministre i da radi u skladu sa zakonom.\n"Ne znam do kada će to odbijati, ali ne može u beskonačnost, jer se nalazimo u statusu kvo koji ne vodi nigdje. To ne može biti u interesu nikome ko želi dobro ovoj zemlji. Mora se identifikovati taj koji sprečava parlamentarnu većinu da provodi odluke", naglasio je predsjednik SDP-a.\nLagumdžija je istakao da je najbolje rješenje da federalna Vlada bude popunjena u skladu sa voljom parlamentarne većine.\nOcjenjujući da Budimir radi po instrukcijama SDA, odnosno njenog lidera Sulejmana Tihića, Lagumdžija je naveo i mogućnost da predsjednik Federacije nastavi blokadu i da narednu godinu-dvije FBiH ima vladu u tehničkom mandatu. Za tako nešto, upozorio je on, direktnu odgovornost mora snositi onaj ko vrši blokadu.\nKao treći način rješenja krize u Federaciji BiH Lagumdžija je naveo mogućnost da SDP ode u opoziciju.\n"I na to smo spremni ukoliko je to dio rješenja, ali se postavlja pitanje šta bi se desilo ako bi Nikšić podnio ostavku. To ne bi značilo ništa, jer bi opet imali tehničku vladu", objasnio je lider SDP-a.\nLagumdžija kaže da bi još jedno rješenje moglo biti raspisivanje prijevremenih izbora za sve nivoe vlasti.\nU Mostaru bi sutra trebalo da bude održan sastanak "četvorke" koju čine lideri SDP-a, Saveza za bolju budućnost BiH, HDZ BiH i HDZ 1990 ne kojem će biti riječi o strategiji "vraćanja Federacije BiH u ustavne i zakonske okvire".


Dačić: Srbija nastavlja dijalog s Prištinom\nDačić: Dijalog sa Prištinom nema alternativu\nVesti Autor:Tanjug30. jun. 201514:55 > 14:58\nMinistar spoljnih poslova Srbije Ivica Dačić izjavio je tokom skupa "Prijatelji Srbije" u Evropskom parlamentu, da će Srbija nastaviti konstruktivno da pristupa dijalogu sa Prištinom i pored izostanka dogovora na sinoćnoj rundi razgovora.\n„Svesni smo značaja koji proces normalizacije ima za evropske integracije Srbije“, rekao je Dačić uoči skupa u sedištu EP u Briselu, podsećajući da Nemačka insistira da se kao prvo otvori poglavlje 35 pregovaračkog procesa, koje je vezano za Kosovo.\n„Nastavićemo konstruktivan prilaz dijalogu, jer on nema alternativu“, kazao je šef srpske diplomatije.\nOsvrćući se na jučerašnju maratonsku rundu razgovora sa predstavnicima Prištine u kabinetu visoke predstavnice EU Federike Mogerini, Dačić je ukazao da do finalnog dogovora nije došlo jer prištinska strana nije htela da sprovede neke delove Briselskog sporazuma, naročito u vezi sa formiranjem Zajednice srpskih opština.\n„Srbija se do samog kraja držala principijelnih stavova koji su svi bili zasnovani na Briselskom sporazumu. U tome je razlika između nas i prištinske strane“, kazao je on, dodajući da je i Mogerini rekla da je formiranje ZSO ključno za primenu Briselskog sporazuma.\nObraćajući se učesnicima skupa, kome je prisustvovao veliki broj poslanika EP, Dačić je istakao privrženost Srbije evropskim integracijama, uprkos brojnim preprekama na tom putu.\n„Kada jednog dana Srbija postane članica EU, verujem da neće maltretirati ni jednu zemlju kandidata koji želi da uđe“, rekao je Dačić, ali je dodao da bi voleo da vidi kako bi stare članice prošle na „sistematskom pregledu“ kome se podvrgavaju zemlje kandidati.\nBriselski sporazumEvropski parlamentIvica DačićKosovozajednica srpskih opština


Srbija najveći korisnik kredita EIBa na Zapadnom Balkanu\nVi ste ovde:Početna»Vesti»Srbija najveći korisnik kredita EIBa na Zapadnom Balkanu\nBy Jovan objavljeno\t 23/04/2014 Vesti\nSrbija je od 2001. godine dobila ukupno 4,3 milijarde evra kredita od Evropske investicione banke (EIB), što je čini najvećim korisnikom kredita ove finansijske institucije. Najveći deo, odnosno 36% je uloženo u sektor transporta, dok 34% predstavljaju krediti namenjeni razvoju malih i srednjih preduzeća. Industrija je potpomognuta sa 12% od ukupnog iznosa, dok je na ime zdravstva i obrazovanja uloženo po 7 procenata.\nU protekle četiri godine, EIB je je finansirala infrastrukturne projekte koji uključuju projekat vredan 579 miliona evra za izgradnju i obnovu autoputa E-75 i E-80 kao delova Koridora 10, projekat u vrednosti od 160 miliona evra za izgradnju mosta na Adi, kao i 100 miliona evra namenjenih sanaciji puteva i unapređenju bezbednosti na drumovima.\nEIB je odobrila i 500 miliona evra kredita preduzeću Fiat automobili Srbija, kao i tranšu kredita u iznosu od 60 miliona evra za pružanje podrške dobavljačima auto delova.\nIpak, od 2005. godine jedan od prioriteta EIB grupe je pružanje podrške malim i srednjim preduzećima, kako bi im se olakšao pristup finansiranju.\nU mala i srednja preduzeća i preduzeća srednjeg kapitala je uloženo oko 736 miliona evra.\nPored EIB i Evropska banka za obnovu i razvoj (EBRD) je značajan investitor u Srbiju. Od 2009. godine uložila je 3,5 milijarde evra: 40% od ovog iznosa su investicije u infrastrukturu, 26% u razvoj finansijskih institucija, uključujući investicije u mikro, mala i srednja preduzeća, 17% u sektor industrije, trgovine i agrobiznisa, dok je od ukupnog iznosa 16% uloženo u energetiku.\nEIB i EBRD učestvuju i u programu za razvoj i inovacije preduzeća Zapadnog Balkana, koji predstavlja zajedničku inicijativu u kontekstu Investicionog okvira Zapadnog Balkana, a u kome još učestvuju i Evropska komisija i Evropski investicioni fond.\nInicijativa za razvoj i inovacije preduzeća Zapadnog Balkana ima za cilj pružanje podrške društveno-ekonomskom razvoju i pristupanju EU širom regiona kroz povećanje dostupnih finansijskih sredstava za mala i srednja preduzeća sa sedištem na Zapadnom Balkanu, pružanjem tehničke podrške strateškim ulaganjima, naročito u oblasti infrastrukture i energetske efikasnosti, kao i razvoju privatnog sektora.\nOsamnaest novih vozila za Ministarstvo unutrašnjih poslova zahvaljujući EU donaciji\nPomoć pretpristupnih fondova Raškoj